
Praefatio. 

§  1.  De  temporibus,  quibus  Horatii  opera  edita  esse 
videantur,  multae  a  multis  viris  doctis  institutae  sunt  quae- 
stiones.  Sed  ut  omnes  de  definiendo  tempore,  quo  carmina  sua 
Horatius  evulgaverit,  dubitationes  sublatae  sint,  tantum  abest, 
ut  diversas  in  partes  discedant  etiam  nunc  ea  de  re  viri 
docti. 

Exordium  scribendi  cepit  Horatius  a  satiris  et  epodis, 
etsi  neutiquam  credibile  est  eum  hoc  tempore  poesin  lyri- 
cam,  qua  postea  excellebat,  plane  neglexisse  et  uno  eodemque 
tempore  eandem  incudem  semper  tutudisse  ^).  Sed  quamquam 
inter  omnes  fere  viros  doctos,  qui  in  Horatii  operibus  inter- 
pretandis  versati  sunt,  prima  poemata  fuisse  satiras  convenit, 
tamen  quo  quaeque  satira  anno  scripta  et  edita  sit  mirum  est 
quantopere  in  diversum  sententiae  tendant.  De  qua  quidem 
re  disputationes  doctorum  virorum  toto  caelo  ut  aiunt  di- 
stant,  ut  eorum  molestum  sit  dinumerare  commenta. 

Postquam  vetustiores  Horatii  editores,  imprimis  Tana- 
quil  Faber,  Rodellius,  Dacerius,  loh.  Massonus^) 


1)  Sententiam  Bentleii,  qui  statuit  Horatium  uno  eodemque 
terapore  mii  tantuni  poematum  generi  vacasse  et  per  singula  aunorum 
spatia  modo  satiias,  modo  epodos,  modo  epistulas,  modo  carmiua  lyrica 
composuisse,  refutavit  subtili  disputatione  Car.  Kirchnerus  in  quae- 
stionibus  Horatianis  p.  4  —  7. 

2)  Vita  Horatii,  ordine  chronologica  delineata  ut  sit  vice  commen- 
tarii  historici  critici.    Lugd.  1708. 

suis  qui'c»q'tre '  jici-  j?^tiopibag  .aeo  de  omnibus  ac  singulis  inter 
se  consebtielitf  9*  .poieiD.atui,\  teiii pojra  tractaverunt,  primus  B  e  n  t  - 
1  e  i  u  s  egregia.  qua.  polluit^  doctrina  et  iudicii  subtilitate  quae- 
stionem  de  ^atrliii^   ;ij' *  pi^aj^latipne  editionis  Horatianae  (Canta- 
brig.  a.  1711)  ita  instituit,  ut  non  singulas  satiras,  sed  singulos 
libros  singillatim  in  lucem  prodiisse  diceret  et  priorem  librum 
annis  715  —  717,    posteriorem  intervallo   trium  ferme  annorum 
interiecto    annis    720  —  722    attribueret.      Haec    Bentleii    sen- 
tentia  diu  ab   omnibus  fere  interpretibus  magna    eins  nominis 
auctoritate   commotis    pro    vera   accepta    est,    nisi    quod   non- 
nulli   viri,   in    quorum  numero    imprimis    Sanadonus^),    vir 
critica  subtilitate  parum  praeditus,  nominandus  est,  singularum 
satirarum    tempora     hic    illic    aliter    atque    Bentleius    consti- 
tuerunt.     Hoc    demum  saeculo   Bentleii  rationes,    cum  alii  viri 
docti  labefactare  et  abicere  coepissent,  maxime  Kirchnerus 
in    quaestionibus    Horatianis  *)  improbavit ,    qui,     cum   satiras 
non  intra  septem,  sed  intra  tredecim  annorum  (713 — 726)  ter- 
minos  constituisset,  libros  non  separatim  aut  variis  temporibus, 
sed  secundo  libro  anno  72H  ad  finem  perducto  hoc  ipso  anno 
simul    emissos    esse     censuit.      Post    Kirchnerum    autem    dis- 
quisitionem    diligentissimam    et    subtilissimam  Frankius  de 
eadem  re  habuit,  qui  omnes  fere  eruditos  ad  suas  partes  per- 
traxit.     Is    enim    in  libro  illo  praestantissimo ,    qui  inscribitur 
„fasti    Horatiani"  ^) ,      reiecta    Kirchneri     sententia     ostendit 
singillatim    et    diverso    tempore    libros  emisisse  poetam  atque 
sermonum  librum  priorem  anno  u.  719  (35  a.  Chr.)  vel  sequenti, 
posteriorem  anno  u.  724  (30  a.  Chr.)  publici  iuris  factum  esse 
docuit.       Post     Frankium    multi     alii    viri    docti     de    satira- 
rum  temporibus  sententias  protulerunt.     De  qua    re   disputare 
fusius     nunc     non      libet ;     sufficiet     afferre     opinionem    W. 
T  euffelii  *),  qui  eadem  quaestione  denuo  instituta  in  Frankii 


1)  Ed.  Horat.  Paris.  1728  II  vol.  et  1756  VIII  vol. 

2)  Quaestiones  Horatianae,  Numburgi  1834. 

3)  Fasti  Horatiani.  scripsit  Carolus  Franke.    Accedit  epistola 
Caroli  Lachmanni.  Berol.  1839. 

4)  W.   Teuffel,    Mus.    Rhen.    tom.    IV   a.    1846    p.   93  —  119, 
208-241. 

sententiam  abiit  et  satirarum  librum  priorem  intra  annos 
41 — 35,  secundum  intra  annos  33 — 27  inclusit. 

Equidem  accedo  eorum  virorum  sententiae,  qui  poetam 
censuerunt  librum  priorem  anno  35,  secundum  anno  30  in 
publicum  emisisse. 

Sed  aliud  est  quaerere,  quo  tempore  singulae  satirae, 
aliud ,  quando  omnes  satirae  coniunctae  publici  iuris  factae 
sint.  Non  enim  dubium  videtur,  quin  primum  quidem  singuiae 
satirae  non  multo  post  originem  seorsum  in  lucem  prodierint 
atque  cum  amicis  communicatae ,  postea  autem  in  duorum 
librorum  corpora  collectae  atque  evulgatae  sint.  Quas  res  non 
bene  distinxit  Bentleius,  cum  contenderet  Horatium  non 
singulas  eclogas,  sed  integros  libellos  simul  in  lucem  edidisse. 
Hanc  Bentleii  opinionem  re  ipsa  redargui  videmus.  Sin- 
gulas  enim  satiras ,  antequam  in  duos  libros  redigerentur,  in 
hominum  manus  pervenisse  mea  quidem  sententia  iam  ex 
hac  re  apparet ,  quod  nonnulli  versus  quarundam  satira- 
rum  ad  alias  eiusdem  libri  satiras  spectant  et  —  ut  exemplum 
afferam  —  satira  tota  decima  iudicium  confirmat,  quod  Hora- 
tius  satira  quarta  de  Lucilio  prompserat. 

Quod  deinde  ad  illam  quaestionem  attinet,  utrum  satirarum 
liber  prior  separatim  an  cum  secundo  simul  editus  sit,  senten- 
tiam  Kirchneri,  qui  dixit  esse  satiras  primi  libri,  quae  post 
alias  secundi  libri  essent  scriptae,  esse  deinde  libri  secundi, 
quae  ante  nonnullas  libri  primi  satiras  essent  compositae, 
fundamento  carere  pro  comperto  habemus.  Nam  et  e  temporibus 
singularum  satirarum  et  e  magna  utriusque  libri  differentia 
diversaque  satirarum  indole  apparet  omnes  prioris  voluminis 
sermones  priori  tempori  attribuendos  esse  quam  qui  in  altero 
libro  leguntur^).  Etenim  omnes  certe  consentiunt  maiorem 
quandam  in  libro  secundo  reperiri  lenitatem  et  urbanitatem 
quam  in  libro  primo  expressa  sit. 

Magni  etiam  momenti  ad  tempora  satirarum  recte  definienda 
illa  est  quaestio,    quam    nuper  Lucianus  Muellerus    pro- 


1)  Ceterum  sententiam  eoruni,  qui  utrumque  librum  uno  tem- 
pore  ab  Horatio  emissum  esse  censent,  iam  hoc  uno  argumento  re- 
futari  putem,  quod  primo  libro  epilogus,  alteri  prologus  datus  est. 


-     6    - 

posuit,  qui  priorem  librum,  postquam  anno  35  a.  Chr.  n.  separa- 
tim  in  lucem  prodierit,  deinde  nonnullis  locis  retractatis  et  ex- 
politis  simul  cum  secundo  libro  anno  30  iterum  editum  esse 
statuit.  Hanc  sententiam,  quam  certis  rationibus  L.  Muellerus 
sese  ad  liquidum  perduxisse  putat ,  nunc ,  quoniam  uemo 
adhuc,  quod  sciam,  exstitit,  qui  aut  defendere  aut  refellere 
conatus  sit,  sub  severiorem  censuram  sum  vocaturus,  ut  ipse 
videam,  utrum  satis  firmis  et  probe  expensis  argumentis  con- 
firmetur  an  prorsus  reicienda  sit. 


§  2.  Primum  argumentum,  quo  L.  Muellerus  ad  sen- 
tentiam  fulciendam  innititur,  pertinet  ad  tertiam  prioris  libri 
satiram.  Quam  censet  non  multo  post  Tigellii  mortem  esse 
compositam  anno  40  vel  39,  quo  nulla  inter  Horatium  ac 
Maecenatem  consuetudo  intercesserit,  postea  autem,  cum  poeta 
in  eius  familiaritatem  receptus  esset,  iterum  editam  versu  63, 
in  quo  Maecenatis  mentio  fiat,  adiecto  *).  In  hoc  enim  versu 
offendit  Muellerus ,  quia  poeta  versibus  55 — 95  diversa  ami- 
corum  vitia  nusquam  certis  exemplis  comprobat,  neque  urbani- 
tati  Maecenatis  putat  aptam  esse  acrem  reprehensionem,  quae 
insit  in  verbis:  „molestus!  communi  sensu  plane  caret"  neque 
illam  non  minus  gravem  animadversionem :  „Eheu,  quam  temere 
in  nosmet  legem  sancimus  iniquam". 

Ut  Muelleri  sententiam  diiudicemus,  utrum  accipienda 
an  reicienda  sit,  necesse  est  duas  quaestiones  instituere,  pri- 
mum,  quando  exempto  versu  63  tota  satira  emissa  videatur, 
deinde  quo  tempore  hic  versus  compositus  esse  possir.  Qua 
in  quaestione  si  invenerimus  hunc  versum  ad  posteriora  tem- 
pora  referendum  esse,  apparebit  Horatium  hanc  satiram  post 
primam  editionem  iterum  lima  persecutum  esse. 

§  3.  Ac  primum  quod  ad  illam  quaestionem  attinet, 
quando  satira  tertia  composita  sit,  et  secundam  satiram  et 
tertiam  exordium  a  Tigellii  moribus  describendis  sumere 
statim  apparet,    ita  tamen,    ut  secundam    ante  tertiam  factam 

1)  Hitzigium  huius  sententiae  auctorem  es^e  adnotat  L. 
Muellerus:   locum  invenire  non  potui. 


( 


( 


esse  apertum  sit.  Quod  ut  ita  statuamus  efficit  temporis  prae- 
sentis  usus  in  exordio  satirae  secundae  et  praeteriti  in  tertia. 
Secunda  enim  sic  incipit : 

„Ambubaiarum  coUegia,  pharmacopolae, 
Mendici,  mimae,  balatrones,  hoc  genus  omne 
Maestum  ac  sollicitum  est  cantoris  morte  Tigelli." 
Nimirum    istud     „est"     certe    nullo    pacto    potuit    de    homine 
dudum    mortuo    dici,    ut   plane    necesse    sit    hos    versus    tum 
scriptos    esse,    cum  Tigellius    modo  defunctus    esset.     Tertiam 
vero  satiram  poeta  sic  incohat: 

„Omnibus  hoc  vitium  est  cantoribus,  inter  amicos 
Ut  numquam  inducant  animum  cantare  rogati, 
Iniussi  numquam  desistant.     Sardus  habebat 
Ille  Tigellius  hoc". 
Hoc  vero  nisi  de  Tigellio  dudum  mortuo  non  dictum  esse 
posse   nemo    est   quin    videat.      Unde    non    est    dubium,    quin 
satira  secunda  ante  satiram  tertiam  composita  sit. 

Quo  vero  anno  secunda  satira  conscripta  sit  nunc  quaera- 
mus :  qua  quaestione  absoluta  ad  tertiae  aetatem  determinandam 
utendum  erit. 

Atque  hic  primum  dicendum  est  inter  viros  doctos,  quo 
tempore  satira  scripta  sit,  haudquaquam  convenire,  cum  indi- 
cium,  quo  alii  tamquam  firmissimo  fundamento  totius  quae- 
stionis  usi  sunt,  alii  plane  reiecerint.  Agitur  enim  de  satirae 
secundae  versu  25  „Malthinus  tunicis  demissis  ambulat". 
Maecenatem  hic  sub  Malthini  persona  latere  scholiastae  me- 
moriae  prodiderunt.  Schol.  Cruq.:  „Malthini  nomine  quidam 
Maecenatem  significari  suspicantur.  A  re  autem  ipsa  fictum 
est  nomen :  fAaX^axog^  et  fiakanog  idem  est,  quod  mollis  et  de- 
licatus.  Porro  autem  tunicis  demissis  ambulare  eorum  est, 
qui  se  molles  et  delicatos  haberi  volunt."  Porph.:  „Sub 
Malthini  nomine  quidam  Maecenatem  suspicantur  significari, 
a  re  tamen  finxit :  fiakd^aKog  enim  quasi  fiaXaoiog  dicitur.  Porro 
autem  tunicis  demissis  ambulare  eorum  est,  qui  se  molles  ac 
delicatos  haberi  volunt."  Pseudacro:  „Tunicis  demissis,  ut 
sibi  honestus  videatur.  Composuit  autem  nomen  quasi  a 
fiak^axog  Malthinus.  Maecenatem  tangit:  varicosus  enim  fuit, 
delicatior  et  solutus." 

Has  scholiastarum  annotationes  illustravit  Bentleius 
acute  observans  ficta  illa  nomina  non  solum  numero,  sed  etiam 
syllabarura  quantitate  cum  veris  convenire,  ita  ut  sine  versus 
dispendio  facile  pro  ficto  nomine  verum  substitui  posset.  Atque 
revera  plurima  exempla  docent  vera  et  ficta  nomina  totidem 
syllabas  et  eandem  mensuram  habere.  Exempli  causa  sub 
puellarum  ex  more  poetarum  illius  aevi  fictis  nominibus  veras 
puellas  velut  sub  Lesbiae  apud  Catullum  Clodiam,  sub 
Deliae  apud  Tibullum  ^laniam,  sub  Cynthiae  apud  Propertium 
Hostiam  latere  compertissimum  est.  Ceterum  plura  personarum 
nomina  in  veterum  poetarum  carminibus  ficticia  fuisse  constat. 
cum  poetae  eos  homines  quos  perstringebant  poenae  invidiae- 
que  metu  commoti  vel  alia  quacumque  de  causa  celare 
maluerint.  Qui  igitur  Maecenatem  sub  hoc  ficto  nomine  carpi 
censent,  suspicantur  poetam  hic  Maecenatem  proprio  nomine 
appellare  noluisse,  quod  potens  erat  et  apud  Octavianum 
plurimum  valebat. 

Atque  horum  sententia  confirmari  videtur  collatis  non- 
nullis  veterum  locis,  quibus  apparet  Maecenatem  mollissimum 
et  delicatissimum  hominem  fuisse.  Similibus  enim  coloribus, 
quibus  Horatius  Malthinum  depingit,  Maecenatis  vitam  et 
mores  describit  Seneca  ep.  114,  4.  Is  enim,  postquam 
dixit :  jjQuomodo  Maecenas  vixerit,  notius  est  quam  ut  narrari 
nunc  debeat :  quomodo  ambulaverit,  quam  delicatus  fuerit,  quam 
cupierit  videri,  quam  vitia  sua  latere  noluerit.  Quid  ergo  ?  non 
oratio  eius  aeque  soluta  est  quam  ipse  discinctus?"  pergit: 
„Non  statim  haec  cum  legeris,  hoc  tibi  occurrit  hunc  esse, 
qui  solutis  tunicis  in  urbe  semper  incesserit?'' 

Sed  quomodo  potuit  Horatius  tam  imprudenter  et  ingrate 
agere,  ut  amicum  Maecenatem  vellicaret?  Nonne  incredibile 
videtur  Horatium  Maecenati  meritam  debitamque  gratiam  non 
modo  non  rettulisse,  sed  etiam  eius  beneficiorum  tam  immemorem 
fuisse,  ut  Maecenatem,  amicum  et  fautorem,  publicae  irrisioni 
exponeret  ? 

Unde  profecti  concluserunt  multi  Horatium,  cum  IMaecena- 
tem  vituperaret,  nondum  eius  amicum  fuisse  et  hanc  satiram, 
antequam  inter  Maecenatis  familiares  receptus  esset,  anno  714 
vel  715  scripsisse.     Horatium  enim,  qui  in  pugna  Philippensi 

sub  finem  anni  714  commissa  Bruti  partes  secutus  esset,  ex 
pugna  modo  reducem  belli  civilis  calamitatem  pertaesum  atque 
iuvenili  impetu  plenum  odium  in  adversariae  partis  sectatores 
gessisse  ideoque  Maecenatem,  triumviri  potentis  amicum,  sale 
suo  perfricuisse.  Maiorum  enim  et  simplicitatis  memorem  et 
severitatis  studiosum  Horatium  vehementer  ofFendisse  in  in- 
solito  Maecenatis  incessu  cultuque  muliebri. 

Sed  quamquam  haec  sententia  multum  probabilitatis  prae 
se  ferre  videtur,  tamen  haud  paucis  difficultatibus  obstructa 
est.  Itaque  addubitaverunt  viri  doctissimi,  qui  scurrile  et  ab 
Horatii  Maecenatisque  necessitudine  alienissimum  putabant 
hunc  sub  ficto  nomine  irrideri.  Antesignanus  horum  est  Mad- 
vigius,  qui  maxima  cum  diligentia  de  hoc  versu  disputavit. 
Hic  enim  sciens  Horatium  multis  scholiastarum  commentis 
obrutum  esse  etiam  hoc  loco  scholiastis  fidem  abrogandam  esse 
censet.  Atque  revera  permulta  exempla  praesto  sunt,  quae 
docent  a  scholiastis  personas  Horatianas  plane  ignotas  cum 
hominibus  aliunde  notis  confusas  esse.  Huc  accedit,  quod 
omnino  perpauca  nomina  ficta  in  satiris  Horatianis  sunt  atque 
multa,  quae  olim  pro  nominibus  fictis  et  a  veteribus  scholiastis 
et  a  recentibus  interpretibus  habebantur,  velut  Villius  (sat. 
I.  2,  64)  et  Longarenus  (sat.  I.  2,  67)  pro  Annio  vel  Milone, 
vera  hominum  obscurorum  nomina  esse  demonstraverunt  viri 
docti  1 ). 

Atque  ut  concedamus  hoc  versu  Maecenatem  ab  Horatio 
vellicatum  et  satiram  tempore  scriptam  esse,  quo  Horatius  non- 
dum  in  Maecenatis  amicorum  numerum  adscriptus  erat,  tamen 
miramur  Horatium ,  cum  totum  librum  ederet  Maecenatique 
dedicaret,  hunc  versum,  quo  mentionem  Maecenatis  non  honori- 
ficam  iniecisset,  non  mutasse  aut  oblitterasse.  Nam  hoc  mihi 
constat,  si  poeta  hoc  versu  Maecenati  iniuriam  fecerat,  eam 
non  minus  gravem  fuisse,  cum  satirae  in  librum  collectae 
et  evulgatae  sunt,  quam  cum  haec  una  satira  seorsum  in  lucem 
prodiit. 


1)  Cfr.  M  a  d  V  i  g ,  Opusc.  acad.  I :  Epimetrum  de  Horatii  secundae 
satirae  Ubri  primi  versu  25.  Szelinski,  De  nominibus  personarum 
apud  poetas  satiricos  Romanos,  diss.  Regimont.  1862.  Jaffe,  De 
personis  Horatianis,  diss.  Hal.  1885. 

Quod  autem  Frankius  suspicatur  ipsum  Maecenatis 
nomen  tum,  cum  componeretur  satira,  in  versu  25  scriptum, 
postea  autem,  cum  poeta  ei  iam  innotuisset  et  beneficio  obstrictus 
esset ,  Malthini  nomine  callide  ficto  commutatum  esse ,  haec 
sententia  mihi  a  probabilitate  quam  maxime  abhorrere  videtur. 
Si  Maecenatis  nomen  illo  tempore  pro  mollissimo  quoque 
homine  ponebatur,  haec  mutatio  nihil  valebat,  quod ,  sive 
Maecenas  recto  sive  ficto  nomine  carpebatur,  nenio  nesciebat, 
quem  poeta  spectaret. 

Ex  hoc  igitur  versu  de  satirae  tempore  nihil  certi  coUigi 
posse  apparet.  Omisso  vero  hoc  admodum  incerto  et  dubio 
indicio  quamquam  secunda  satira  ipsa  certis  aetatis  notis  caret, 
tamen  alia  adiumenta  ad  tempora  eruenda  praesto  sunt.  Quo 
enim  tempore  poeta  carmen  aliquod  exarasse  videatur,  nequa- 
quam  ex  aetatis  indiciis  disertis  solis  colligendum  est,  sed 
etiam  ex  natura  indoleque  totius  carminis. 

Atque  neminem  puto  qui  in  Horatio  legendo  versatus  est 
praeteribit,  totam  satiram  secundam  ingenium  iuvenile  sapere. 
Acerbam  mordacitatem,  qua  in  hac  satira  p*>eta  in  unumquem- 
que  invehitur,  in  quavis  alia  satira  frustra  quaesiveris,  ut 
fortasse  ob  hanc  causam  veri  n«»n  dissimile  sit  hanc  satiram 
primam  ex  omnibus  scriptam  esse.  Haec  enim  vehementia 
sententiarum  et  gravis  in  accusandis  vellicandisque  vitiis  amari- 
tudo  ex  pristinoruin  temporum  niiseria  contracta  nv^x  a  poeta 
abiecta  est  et  lenitati  reprehensionis  et  comi  urbanitati  cessit. 
Hac  vero  secunda  satira  Horatius  tam  mordaciter  et  petulanter 
pravissima  fiagitia,  adulteria  libidinesque  venerias,  perstringit, 
ut  Lucilium,  non  elegantem  et  urbanum  poetam  Horatium, 
aequalium  vitia  exagitare  putemus.  Tantum  abest,  ut  Horatius 
hic  more  suo  lepide  cavilletur,  ut  ne  primoribus  quidem  parcat 
et  in  ipsius  Caesaris  Octaviani  amicos  et  asseclas,  velut  in 
Sallustium,  Tigellium,  Cupiennium  Libonem,  acerbe  invehatur. 
Itaque  non  multum  a  veritate  aberrabinius,  si  Horatium  e 
bello  Philippensi  Romam  modo  reversum  et  iuvenili  ardore 
impulsum  hanc  satiram  scripsisse  statuemus.  Quo  tempore 
Horatius  alienus  fuit  a  Caesarianis  neque  quidquam  curavit, 
ut  horum  in  re  publica  principum  virorum  favorein  colligeret. 

His  si  adiunxeris,    quod   poeta   epist.  II  2,   49  sese  post 


(i 

l 


ii 


pugnam  Philippensem  in  Italiam  reducem  paupertate  adductum 
versus  facere  coepisse  fatetur  his  verbis  : 

„Unde  simul  primum  me  demisere  Philippi, 
Decisis  humilem  pennis  inopemque  paterni 
Et  laris  et  fundi  paupertas  impulit  audax, 
Ut  versus  facerem " 

et  consideraveris  primum  Horatium  ad  satiricos  sermones  ani- 
mum  appulisse,  facile  concludes  hanc  satiram  non  multo  post- 
quam  poeta  ex  pugna  Philippensi  Romam  redierit  composi- 
tam  esse. 

Atque  maiorem  quandam  probabilitatem  haec  coniectura 
inde  assequitur,  quod  poeta  in  hac  satira  nullam  omnino 
Maecenatis  mentionem  facit.  Quamquam  enim  haud  ignoro, 
haec  'argumenta  ex  silentio'  quae  vocantur,  plerumque  admodum 
infinna  esse ,  tamen  id  hoc  loco  aliquid  valere  puto ,  quod 
Horatius  temporibus,  quibus  Maecenatis  familiaritate  utebatur, 
nusquam  hoc  modo  in  eos  debacchatur,  qui  cum  Maecenate 
stabant,  sed  ubique  intra  verecundiae  fines  se  continet  atque 
faceto  sermone  utitur. 

Cui  suspicioni  etiam  hoc  favet,  quod  secunda  satira  non 
solum  ante  tertiam,  sed  etiam  ante  quartam  et  decimam  scripta 
est.  Secundam  enim  prius  quam  quartam  satiram  compositam 
esse  luculentissime  apparet  ex  eo,  quod  verba  eius,  quae  in 
versu  27  exstant,  „pastillos  Rufillus  olet,  Gorgonius  hircum" 
in  quarta  satira  (v.  91  sqq.)  consulto  repetuntur.  Decimam 
antem  satiram,  quae  iudicio  in  quarta  prolato  patrocinatur, 
post  secundam  litteris  consignatam  esse  ex  hac  ipsa  re  elucet. 
Omnes  vero  ceteras  satiras  ^)  post  secundam  litteris  mandatas 
esse  inde  apertum  est ,  quod  artiorem  Maecenatis  et  Horatii 
familiaritatem  produnt. 

lam  vero  etsi  ad  amussim  definiri  nequit,  quo  tempore 
Horatius  satiram  secundam  confecerit,  tamen  limites  quosdam 
angustiores  statui  posse  censeo.  Cum  enim  satira  sine  dubio 
in  numero  primorum  poetae  fetuum  ducenda  sit  in  eaque 
Horatius  multo  vivacius  et  vehementius  quam  in  ceteris  iudi- 


1)  Satiram  septiraam  quoque  post  secundam  exaratam  esse  magna 
cum  probabiiitate  docuit  Kiesslingius. 

cet,  cum  deinde  Horatium  post  pugnam  Pbilippensem  Romam 
reversum  coepisse  satiris  scribendis  poeticam  laudem  parare 
constet,  non  multum  a  veritate  puto  nos  aberraturos  esse,  si 
satiram  intra  annos  714—716  ortam  esse  statuamus. 

Qua  secunda  satira  Horatius  cum  multorum  perversitates 
castigasset,    non   pauci    exstiterunt    adversarii ,    qui  probro  ei 
dabant,  quod  ne  a  mortuorum  quidem  vitiis  castigandis  atque 
amicorum    erroribus    carpendis    abstinuisset.      Quare    in    tertia 
satira,  cum  ab  eodem  Tigellio  initium  capit  eiusque  miros  mores 
perpetuamque  vivendi  inconstantiam  lepide  describit,  se  non  im- 
merito  nuper  eum  carpsisse  ostendit  atque,  ut  ab  adversariorum 
conviciis    se    defendat,    summam    lenitatem  in  iudicandis  ami- 
corum  vitiis  adhibendam  esse  declarat.     Ita  apparet  artissime 
cohaerere  secundam  et  tertiam    satiram.     Cum  autem  eo  tem- 
pore,    quo    tertia   satira  scripta    est,    Tigellii  memoria  nondum 
obsolevisset,    verisimile    est    secundam  et  tertiam  satiram  non 
nimis   inter   se    disiunctas    esse.     Quamvis  igitur,    quod  satira 
certiores  notas  natales    non    fert,    tempus,    quo  satira  scripta 
est,  certe  constituere   non  possimus,    eum    tamen  a  scopo  non 
aberraturum  censeo  qui  ratus  spatium  haud  ita  magnum  inter 
satiram    secundam    et   tertiam    intercedere    anno    716   vel  717 
tertiam  compositam  statuerit. 

§  4.     Restat,  ut  in  annum  inquiramus,  quo  versus  ille  63 
m  quo  Maecenatis    obiter   mentio   fit ,    scriptus    esse    videatur. 
Dicit  enim  poeta: 

„Simplicior  quis  et  est,  qualem  me  saepe  libenter 
Obtulerim  tibi,  Maecenas,  ut  forte  legentem 
Aut  tacitum  impellat  quovis  sermone :  'molestus 
Communi  sensu  plane  caret'  inquimus.     Eheu 
Quam  temere  in  nosmet  legem  sancimus  iniquam!" 
Verba  vero  haec:    „qualem    me    saepe    libenter  obtulerim 
tibi"  Horatius  non  potuit    scribere,    priusquam    in   Maecenatis 
amicitiam  receptus  esset.     Quamobrem  hic  inopinato  Horatius 
Maecenatis  mentionem  faciat  facile  apparet.    Voluit  significare 
confirmatam  iam  consuetudinem  et  familiaritatem,  etiamsi  verba 
timiditatem  quandam  et  incertam  se  gerendi  proderent  rationem. 
Cum    enim    Horatio    magnam    molestiam    eorum    importunitas 

exhiberet,  qui  aliud  Maecenatem  et  Horatium  coniungere  non 
posse  vinculum  censebant  nisi  ut  hic  assentatiuncula  patroni 
gratiam  aucuparetur,  poeta  hic  consulto  suam  cam  amico 
vivendi  rationem  libere  exposuit,  ut  doceret  se  neutiquam  eius 
favorem  humilibus  artibus  sibi  conciliasse  neque  se  ei  importune 
obtrusisse. 

Quibus  expositis  haud  ita  multo  post  quam  poeta  in  ami- 
corum  numerum  a  Maecenate  adscitus  est  hunc  versum  esse 
compositum  conicio. 

Hic  vero  diligentius  quaerendum  videtur,  quando  a  Vario 
et  Vergilio  Maecenati  commendatus  et  quo  tempore  inter  in- 
teriores  eius  familiares  receptus  sit.  Ad  quam  rem,  ne  plane 
incerti  simus,  illa  spectant,  quae  ipse  Horatius  narrat  in  satira 
libri  secundi  sexta  v.  40  sqq.,  ubi  sic  est : 

„Septimus  octavo  propior  iam  fugerit  annus 
Ex  quo  Maecenas  me  coepit  habere  suorum 
In  numero " 

Ut  vero  certo  definiri  possit,  quo  tempore  haec  verba 
scripta  sint,  necesse  est  eruamus,  quando  haec  satira  composita 
sit.  Atque  huius  satirae  annus  natalis  facile  explorari  potest, 
quod  in  ipsa  satira  aliquot  indicia  exstant  ^). 

In  versu  huius  satirae  53  poeta  aliquem  inducit  rogantem 
„numquid  de  Dacis  audisti?"  Hac  ex  Dacorum  mentione 
efficitur,  ut  satira  scripta  esse  non  possit  ante  finem  anni  723, 
quo  Daci  primum  Romanos  armis  petierunt.  Daci  enim,  qui 
ab  Octaviano  spreti  ad  Antonium  inclinaverant,  proelio  ad 
Actium  facto  tantos  motus  ciebant,  ut  Itali  homines  non  magis 
classem  Aegyptiacam  quam  incursionem  Dacorum  timerent  ^). 
Quacum  ratione  egregie  concordat,  quod  in  versibus  55  et 
56  scriptum  legimus: 


1)  lu  hac  temporis  ratione  constituenda  Kirchnerum,  Quaest. 
Horat.  p.  ll^  secutus  sum,  cuius  sententiam  Franke,  Fast.  Horat. 
p.  119,  Teuffel  in  Mus.  Rhen.  a,  1846,  p.  215,  Brandes,  de  editione 
utriusque  libri  satirarum  Horatii,  Diss.  Hal.  1885,  ceterique  omnes 
recentiores  interpretes  amplexi  sunt. 

2)  His  de  rebus  conf.  Cass.  Dio  LI  22,  Plut.  Ant.  p.  495,  Hor. 
C.  III  6,  13  sq.,  Verg.  Georg.  2,  497. 


-     14     — 

„Quid  militibus  promissa  Triquetra 
Praedia  Caesar  an  est  Itala  tellure  daturus?" 

Hic    de    alia^)  agrorum    divisione  cogitari   non  potest  nisi  de 

ea,  quae  facta  est  post    pugnam  Actiacam.     Nam  cum  Caesar 

et  sui  et  Antoniani  exercitus    veteranos    in    Italiam  dimisisset 

eisque  agros  praemiaque  promissa  n«»ndum  dedisset,  hi  tantam 

seditionem    moverunt,    ut    Caesar    desideriis  legionum  obsequi 

cogeretur.     Cum    vero,    quo    tempore    Horatius    hanc    satiram 

scripsit,  etiamtunc  ambigeretur,    utrum    Caesar  praedia  Sicula 

an  Itala  veteranis  tumultuantibus  daturus    esset,   sequitur,    ut 

haec    satira    tum    scripta    sit,    cum    Caesar    militibus   nondum 

satisfecisset,  i.  e.  sub  finem  anni  723.    Atque  cum  hoc  tempore 

optime  convenit,    quod  versu  38  scriptum  est:    „imprimat  his, 

cura,  Maecenas  signa  tabellis.^'     Etenim    Octavianus  victoriam 

Actiacam  adeptus,  dum  ipse  ab  Italia  abesset,  Maecenati  anulum 

suum  signatorium  una    cum    praefectura  Italiae  commiserat  ^). 

His,  quae  attulimus,  argumentis  satiram  post  pugnam  Actiacara 

et  quidem  labente  anno  u.  c.  723  esse  scriptam  apparet. 

Definito  vero  tempore  huius  satirae  facile  cognosci  potest, 
quando  Horatius  in  Maecenatis  familiaritatem  receptus  sit. 
Dicit  enim  poeta,  ut  supra  exposuimus,  versu  40  huius  satirae, 
septimum  octavo  propiorem  annum  iam  fugisse,  ex  quo  Maece- 
nas  in  numero  suorum  se  habere  coeperit.  Septimus  autem 
annus  octavo  propior  cum  alius  esse  non  possit  quam  qui  iam 
vergit  ad  exitum,  ut  sit  proximus  octavi  initio,  —  alii  falso 
interpretantur  annum  octavum  prope  j)eractum  —  incidimus, 
si  septem  annos  prope  elapsos  ab  anno  723  exeunte  retro 
numeramus,  in  finem  anni  71G  aut  717  initium.  Nec  tamen 
statim  Maecenas,  dignos  assumere  valde  cautus,  in  amicorum 
numerum  eum  recepit.     Quas    res   i)oeta    ipse  summa  colorum 

1)  Bentleii  sententiam,  qui  censuit,  hic  de  agrorum  divisione  agi, 
quae  post  Siculam  a  Pompeio  reportatam  victoriam  et  Lepidi  deditionem 
in  Campania  alibique  facta  est,  reiecit  Kirchnerus  in  quaest  Horat. 
p.  19.  i5i  enim  Bentleii  sententiara  sequereraur,  Horatiura  confestira 
post  pugnam  Philippensera  Maecenatis  aniieitiara  adeptura  esse  necesse 
foret,  id  quod  manifesto  falsura  est. 

2)  Cass.  Dio  LI  3,  PUn.  Nat.  Hist.  XXXVII  4,  Tac.  Ann.  VI  IL 

venustate  depingit  in  satira  I  6,  55,  ubi  primi  ad  Maecenatem 
aditus  descriptionem  legimus : 

„Vergilius,  post  hunc  Varius  dixere,  quid  essem. 
Ut  veni  coram,  singultim  pauca  locutus, 
Infans  namque  pudor  prohibebat  plura  profari, 

respondes,  ut  tuus  est  mos, 

Pauca:  abeo;  et  revocas  nono  post  mense  iubesque 
Esse  in  amicorum  nuniero." 

Horatius  igitur,  postquam  primum  cum  Maecenate  ineunte 
anno  716  congressus  est,  inde  nono  demum  mense  revocatus 
«t  ad  interiorem  eius  familiaritatem  admissus  est. 

Hinc  versum  satirae  tertiae  illum  (33  aut  exeunte  anno 
716  aut  primis  anni  717  mensibus  ortum  esse  apparet,  cum 
interiorem  quandam  necessitudinem ,  sed  non  longiorem  usum 
prodat. 

§  5.  Quo  quidem  tempore  firmiter  constituto  etiam  de 
huius  satirae  aetate  probabiliora  dicere  licebit.  Fere  eisdem 
temporibus  conscriptas  esse  ceteras  huius  satirae  partes  pro- 
babile  esse  supra  exposuimus.  Cum  igitur  versus  63  nuUum 
posterioris  temporis  indicium  praebeat,  nihil  impedit,  quominus 
statuamus  aut  exeunte  anno  716  aut  anni  717  exordio  con- 
fectam  esse  totam  satiram. 

Quibus  omnibus  expositis  apparet  L.  Muelleri  opinionem 
infirmioribus  niti  fundamentis  quam  quibus  fides  habenda  sit. 
Atque  qui  verba  huius  versus  ipsa  animo  sincero  necdum 
suspicione  quadam  praeoccupato  inspexerit,  negare  non  poterit 
ea  iam  in  priore  editione  inesse  potuisse.  Cum  hic  versus 
neque  imperfectus  sit  neque  aliud  additamenti  vestigium  prae 
se  ferat,  eum  priori  recensioni,  si  modo  duae  recensiones 
statuendae  sunt,  tribuere  non  veremur.  Omnia  hic  ut  in  optima 
quaque  satira  inter  se  congruunt  atque  tam  bene  procedunt, 
ut  hunc  versum  satirae  iam  perfectae  editaeque  postea  ad- 
scriptum  esse  ab  omni  probabilitate  abhorreat.  Mihi  quidem 
hic  versus  non  solum  ingeniose,  sed  etiam  artificiose  compositus 
esse  videtur,  quo  poeta  uon  male  arrepta  occasione  Maecenatis, 
potentis  fautoris  et  amici,  mentionem  facit  atque  aequalibus 
et     imprimis     obtrectatoribus ,     qui     eum     turpis     adulationis 

reum    agebant,    clare    demonstrat ,    qua    familiaritate    cum  illo 
coniunctus  sit. 


II. 

§  6.  Progredimur  uunc  ad  cetera  argumenta,  quae  Lu- 
cianus  Muellerus  affert,  ut  Horatium  duas  libri  satirarum 
prioris  editiones  fecisse  probet.  Ac  contendit  satiram  decimam, 
qualem  nunc  quidem  legimus,  ex  duplici  recensione  a  poeta 
ipso  instituta  esse  ortam  et  praebere  duo  retractationis  indicia. 
Atque  primum  quidem  agitur  de  octo  versibus,  a  quibus 
satira  decima  capit  initium.  In  paucis  enim  codicibus  eisque 
recentionbus  et  deterioribus  satirae  decimae  praemissi  sunt 
hi   octo  versus  a  scholiastis  non  explicati : 

.jLucili,  quam  sis  mendosus,  teste  Catone 
Defensore  tuo  pervincam,  qui  male  factos 
Emendare  parat  versus  (hoc  lenius  ille, 
Quo  melior  vir  et  est  longe  subtilior  isto, 
Qui  multum  puerumst  i)  loris  et  funibus  udis 
Exhortatus)  «)  3),  ut  esset  opem  qui  ferre  poetis 
Antiquis  posset  contra  fastidia  nostra, 
Grammaticorum  equitum  doctissimus.    Ut  redeam  illuc." 
Quos    versus,    qui    ab    antiquissimis  temporibus  usque  ad 
hunc    diem    gravissimam    molestiam    viris    doctis   exhibuerunt, 
censet  Muellerus  in  priore  ab  ipso  Horatio  curata  editione  ex- 

1)  ^Puerum  est"   pro   tradito   .puer  et"    legendum   esse    primus 

coniecit  Keisigius.   Quam  coniecturam  simplicissimam  et  certissimam 
esse  mdico. 

2)  In  muJtis  codicibus  legitur  „exoratus".  L.  Muellerus  recte 
adnotat  hoc  ex  scriptura  „ortari"  ortiim  esse  aut  quod  „puer"  non 
apertum  ad  intellegendum  erat.  Ita  enim  factum  est,  ut  i>ermulti  viri 
m  „exhortatu8"  passive  posito  offenderent  recte  rati,  hunc  usum  ab 
Horatiana  aetate  plane  abhorrere,  et  alii  alia  difficultatis  remedia  pro- 

3)  L.  Muellerus  uncis  appositis  verba  ^Jioc  lenius  ille  .  .  ex- 
hortatus"  a  rehquis  secludit.  Recte  enim  ratus  omninc,  perspici*  non 
posse,  quomodo  quis  puerum  exhortari  possit,  ut  antiquis  poetis  contra 
fastidia  aequahum  opem  ferat,  vir  iUe  doctissimus  verba  „ut  esset  oi>em 
.  .  .  doctissimus"  ad  Catonem  refert  et  hac  re  bonum  sensum  exhibet 

stitisse  et  postea,    cum    liber    iterum  foras    daretur,    a  poeta 
esse  resectos. 

Confiteor  mihi    primo    obtutu    hanc    sententiam,    quoniam 
revera  prooemium  temere  agglutinatum  esse  videtur,  neutiquam 
displicuisse.     Sed  priusquam  Muellero    assentiamur,    videamus 
quid  alii  viri  docti  de  his  versibus  iudicaverint. 

ij  7.  Commentationes  autem  de  satirae  decimae  exordio 
scriptas  perlegenti  perquam  bene  dictum  illud  Terentii  „quot 
homines  tot  sententiae"  mihi  visum  est,  quoniam  quot  viri 
quaestionem  instituerunt,  tot  fere  proposuerunt  sententias.  Nam 
alii  hoc  prooemium  et  Horatii  ingenio  dignum  esse  censuerunt 
et  suo  loco  aptum,  alii  inepte  in  principio  satirae  positum, 
sed  ab  Horatio  tamen  profectum,  alii  non  tantum  loco  depel- 
lendum,  verum  etiam  ut  adulterinum  a  poeta  Venusino  ab- 
iudicandum  ideoque  e  contextu  removendum. 

Atque  ut  primum  de  iis    verba    faciamus,    qui    genuinos 
esse  versus  et  suo  loco  positos  censent,  primus  Heusingerusi) 
hanc  sententiam  protulit.     Quem  praeter  alios  viros,  qui  ratio- 
nes  suas  certius  non    pronuntiaverunt,    secutus    est    Guilelmus 
Doering2).     Qui    censuit    versus   illos    vel    ab    homine,    qui 
eorum  sensum  et  nexum  non  cepisset,  eiectos  vel  casu  nescio 
quo    omissos    vel    equitis    illius    derisi    causa    deletos    Horatio 
esse  tribuendos,   non  solum  quod    digni  essent,    qui  in  limine 
satirae  decimae  locum    obtinerent,    sed    etiam    quod    versibus 
his  omissis  vox  „nempe"  non  haberet    quo    referretur.     Atque 
ad  eandem  sententiam  accessit    Apitzius^),    qui    versus   ex 
longissimo  temporis  spatio  multum   vexatos  non  amplius  solli- 
citandos,  sed  octavo  exempto    Horatio    auctori  reddendos  esse 
censuit,  quod  nec  genus  dicendi  neque    quidquam  aliud  inter- 


1)  Jac  Frid.  Heusingerus,  De  versibus  Horatianis,  quibus 
eques  importunus,  Lucilii  defensor,  facete  reprehenditur,  causa  parum 
manifesta  ab  Horatio  abiudicatis,  Guelferb.  1759. 

2)  Fr.  Guil.  Doeringius,  Quaedam  de  Horatii  octo  versuum 
(sat.  I  10,  1—8)  integritate  praeter  rem  in  suspicionem  vocata.  Progr. 
Goth.  1822. 

3)  Apitzius,  De  aetate  poematum  Horatianorum  a  Richardo 
Bentleio  inventa.  Adiecto  specimine  coniectaneorum  in  Horatii  satiras, 
Berol.  1833,  et  Coniectanea  in  Horatii  satiras,  Berol.  1856. 

cederet,  <|uominus  poetae  restituerentur.  Post  illum  similibus 
et  aliis  in  medium  allatis  argumentis  nisi  Urlichsius^)  et 
Doederlinius-)  versus  tutati  sunt  et  Horatio  reddendos 
esse  iudicaverunt. 

Alii  sunt,  qui  quamvis  versiculos  istos  ad  argumentum 
satirae  decimae  pertinere  persuasum  habeant,  tamen  eos  ialso 
loco  insertos  et  alio  loco  ponendos  esse  iudicent.  Quam  sen- 
tentiam  secuti  sunt  Reisigius^)  et  lo.  Val.  Franckius*), 
ex  quibus  ille  his  versibus  locum  post  verba  „age  tiuaeso" 
V.  51  assignavit ,  hic  aurem  eos  post  v.  71  inserendos  esse 
putavit  ^  1. 

Alii  deinde  sunt ,  qui  illos  versus  [jertinere  ad  satiram 
decimam  negent,  sed  ab  Horati*»  script*^  et  satirae  consimilis 
planc  argumenti  exordium  esse  putent.  Quorum  in  numero 
primum  commemorandus  est  H  ei  nd  o  rf  i  u  s  ^),  qui  versus 
ab  Horatio  aut  ad  satiram  secundi  libri  primam  vol  ad  aliam 
satiram  exordiendam  factos  posteaque  reiectos  aut  in  schedis 
eius  post  mortem  repertos  et  ad  principium  huius  satirae,  quo 
quadrare  visi  essent,  tralatos  esse  existimat  copulationis  causa 
verbis  „ut  redeam  illuc"  additis.  Atque  idem  fere  sentit 
van  Heusdius''),  qui  versus  ab  Horatii  decima  satira  plane 
alienos  esse  existimat  atque  a  poeta  antea  compositos,  deinde 
repudiatos    et  in   commentarins  reclusos,    inventos  autem  post 


1)  Mus.  Khen.  XI  1857,  p.  W2. 

2)  Horat.  satt.  ed.  Doederlinius,  Lips.  18<>0,  p.  1!)7  in\q. 

3)  Horat.  satt.  ed.  Heindorfius,  ed.  II.  Lips.  1843,  p.  252. 

4)  Morgensternius  et  Franckius,  Symbol.  crit.  in  quaedam 
loca  Platonis  et  Horatii.    Part.  II.    Dorpat  1821. 

5)  De  quibus  sententiis  infra  accuratius  agere  non  necessariuni  csse 
puto,  et  quod  perspicuum  est  hos  versus  Horatio  abiudicatos  alio  loco 
non  ponendos  esse,  et  quod  versuum  transmutationom  nouti(iuani  pro- 
bandam  esse  censemus.  (^eterura  Eichstadius  in  supplenientb  dis- 
sertationis  de  Horatii  satirao  I  10  exordio  denae  1824)  Franckii  opi- 
nionem  ita  refutavit,  ut  qui  hanc  quaestionem  denuo  aggrediatur,  dicta 
dicere  coactus  sit. 

6)  Heindorfium,  qui  hanc  sententiani  in  editiono  sua  protuUt, 
secutus  est  Bothius  (Ann.  ad  Horat.  od.  Feae  Heidelberg.  t.  II 
p.  33),  qui  eodem  modo  in  his  versibus  exordium  aUus  satirae  ab 
Horatio  non  absolutae  agnosoit. 

7)  van  Heusdius,  Studia  critica  in  (\  Lucilium  pootam,  p.  39. 

poetae  mortem  esse  suspicatur.  Nec  vero  multum  ab  his  dis- 
crepant  Morgensternius^)  et  Frankius^ij  de  quorum 
sententiis,  quae  cum  Luciani  Muelleri  rationibus  quodammodo 
cognatae  sunt,  infra  accuratius  iudicandum  erit. 

Progredimur  nunc  ad  alteros,  qui  contrariam  sententiam 
protulerunt  et  illud  prooemium  ab  Horatio  abiudicaverunt. 
Quam  sententiam  amplexa  est  maxima  pars  interpretum.  Primus 
autem  hoc  loco,  ut  temp<»re  primus  fuit,  prodeat  Lambinus^), 
qui  tam  vehementer  exordium  hoc  insectatus  est,  ut  eum,  qui 
hos  nou  videret  non  esse  Horatianos,  in  his  litteris  parum 
videre  censeret.  Atque  idem  sensit  L  Cruquius*),  qui  versus 
simio  cuidam  Horatiano  attribui  vult,  cum  et  dicendi  ratio 
parum  conveniat  et  argumentum  satirae  non  in  Lucilium,  sed 
in  eius  fautores  dirigatur.  In  eadem  sententia  fuit  Bent- 
leius,  qui  versus  illos  ne  dignos  quidem  putavit,  quos  in 
editionem  reciperet,  sed  tamquam  manifeste  absonos  et  sup- 
positos  alto  silentio  praeteriit  Ac  post  Bentleium  permulti 
fuerunt,  qui  vel  magni  reveriti  auctoritatem  viri  vel  suomet 
sensu  et  iudicio  ducti  prooemium  illud  ab  Horatio  abiudicaverunt. 
Subtilissimam  autem  disquisitionem  de  his  versibus  ita  instituit 
Henr.  Carolus  Abr.  £i  c  hs  tadius  ^  ),  ut  versus  istos  non 
tantum  cohaerentiae  sententiarum ,  sed  ipsi  etiam  menti  et 
consilio  poetae  adversari  doceret.  Atque  cum  eo  consenserunt 
omnes  fere,  qui  post  eum  de  hoc  exordio  quaestionem  insti- 
tuerunt ,    Fridericus  lacobs^),    Henr.    Dnentzerus^),    C. 


1)  CaroIiMorgensternii  symbolarum  criticarum  in  quaedam 
loca  Platonis  et  Horatii  i^art.  II.  Dorpat  1821. 

2)  Fasti  Horatiani,  soripsit  Carolus  Franke.    Berol.  1839. 

3)  Horat.  ed.  Lambinus,  Francof.  1577,  in  comment.  ad  sat.  X 
lib.  I. 

4)  Horat.  ed.  Cruquius,  Antverp.  1611. 

5)  Henr.  Car.  Abr.  Eich  stadius ,  De  Horat.  sat.  I  10  exordio, 
lenae  1822,  et  Supplimentum  dissertationis,  lenae  1824. 

6)Frideri('us  Jacobs,  Vermischte  Schrif ten  ,  vol.  V  Leben 
u.  Kunst  der  Alten,  vol.  IV  1834,  p.  224-263. 

7)  Heur.  Diintzerus,  Kritik  und  Erklarung  der  Satiren  des 
Horaz,  Brunsvigae  1S41,  p.  249. 

KirchnerusM,  lo.  Caspar  Orellius^),  Franciscus  Rit- 
terus^),  Godofredus  S  tal  1  baumi  us  *),  Nip  perdei  us  ^). 
Et  horum  omnium  virorum  doctorum  iudicia  eo  maiorem  auctori- 
tatem  habent,  quod  fere  omnes  in  Horatii  libris  examinandis 
omnia  nobis  retinenda  esse  sibi  persuasum  habent  et,  ut  e 
politico  hodie  hominum  sermnne  verba  sumam,  „dextram 
l^artem"  philologorum  Horatianorum  obtinent. 

§  8.  Quod  vero  ad  sententiam  a  Luciano  Muellero  pro- 
latam  attinet,  alii  ante  eum  viri  docti,  qui  in  illo  prooemio 
offenderunt,  de  duplici  recensione  huius  satirae  a  poeta  facta 
cogitaverunt  6)j  ut  Carolus  Frankius  et  paulo  ante  eum 
Morgenst  ernius.  Quos  viros  secutus  putavit  Lucianus 
Muellerus  hos  versus  ab  Horatio  primo  quidem  initio  huius 
satirae  positos,  deinde  autem  a  poeta  ipso  curis  secundis 
oppressos  esse.  Quibus  rationibus  Horatius  permotus  sil,  ut 
mutato  consilio  hoc  exordium  recideret,  alia  ab  aliis  viris  sunt 
prolata.  Morgensternius  Horatium  petulantiae  suae  pertaesum, 
Muellerus  fiducia  ingenii  sui  auctum,  alii  in  longitudine  ati^ue 
ubertate  prooemii  offendentem  aliud  exordium  scripsisse  autu- 
mant.  Quas  rationes  esse  meras  coniecturas  nemo  non  videt. 
An  putas  probabilem  sententiam  eorum  esse,  qui  hanc  satiram 
esse  retractatam  ita  probare  conantur,  ut  hoc  longius  exordium, 
quod  iuvenum  maxime  poetarum  vitium  sit  luxuriare  in  exordiis, 

1)  Horat.  satt.  ed  Kirehnerus,  Lipsiae  1854,  vol.  I  p.  141,  vol.  H 
p.  324  sqq. 

2)  Horat.  ed.  Orellius,  ed.  VI  cur.  Hirschfelder,  Herol.  1882. 

3)  Horat.  ed.  Ritterus,  Lipsiae  185(3. 

4)  G.  Stallbaumius,  Brevis  recognitio  iudicionim  de  Horat. 
sat.  I  10  exordio,  Lipsiae  1857. 

5)  Nipperdeius,  De  locis  quibusdam  Horatii  ex  primo  satirarum 
hbro  commentatio  altera,  lenae  1858,  p.  2—7. 

6)  SimiH  in  sententia  fuit  L  H.  Vossius,  qui  de  his  versibus 
in  libro:  Anraerkungen  und  Randglossen  zu  Griechen  und  Romem, 
p.  252  (Lipsiae  1838)  ita  disseruit :  „Wahrscheinhch  hat  der  bitter  getadelte 
grammaticorum  equitum  doctissimus,  der  gewiB  mit  seiner  Junker- 
gelehrsamkeit,  dieser  rauhsam  ihra  eingeblauten,  in  Rora  viel  zu  lacheu 
gab,  fur  Geld  und  gute  Worte  von  den  Buchhandlern  erhalten,  dafi  in 
so  vielen  Abschriften  als  moglich  der  Anfang  dieser  Satire  wegblieb. 
Vielleicht  auch  HeH  Horaz  selbst  sich  erflehen,  den  Eingang  zu  tilgen, 
als  schon  mehrere  Abschriften  bekannt  waren." 


—     21      — 

ab  Horatio  adulescentuio  factum,  sed  a  poeta  aetate  provecto 
et  exculto,  quippe  qui  sibi  temperare  didicisset,  resectum  esse 
opiiiantur?  Quid  V  quod  alii  tam  audaces  in  coniecturis  faciendis 
sunt,  ut  equitem  Maecenatem  censeant  indigne  tulisse,  quod 
Horatius  alium  equitem  satis  acerbe  „grammaticorum  equitum 
doctissimum"  appellavisset,  poetamque  impulisse,  ut  versus  illus 
deleret  V 

§  9.  Age  iam  aggrediamur  ad  hos  octo  versus  exami- 
nand(»s.  Atque  eo  accuratius  nobis  hoc  gravissimum  retracta- 
tionis  vestigium  perlustrandum  est,  quod,  nisi  hoc  exstitisset, 
nescio  an  numquam  retractatictnis  suspicio  orta  esset. 

Ac  primum  quidem  de  vetustate  illorum  versuum  quid 
dicendum  sit  exponere  opus  est.  Quam  rationem  maximi 
momenti  esse  ad  nostram  quaestionem  diiudicandam  nemo 
non  videt.  Atque  in  singulis  verbis  et  in  scribendi  genere 
nihil  inest,  (juod  ab  Augusti  temporum  consuetudine  abhorrere 
videatur.  In  quo  iudicio  fere  omnes  emunctae  naris  critici 
consentiunt,  qui  de  his  versibus  disputaverunt.  Quin  ei,  qui 
hoc  prooemium  spurium  esse  existimant,  miro  quodam  consensu 
arbitrati  sunt  h(js  versus  habere  colorem  antiquitatis  neque 
quicquam  ab  aureae  aetatis  latinitate  et  ingenio  discrepans 
videri.  Praeter  Lambinum  ne  unus  quidem  exstitit,  qui 
versus  recentioris  esse  originis  contendere  auderet.  Huic 
autem  viro  docto,  qui  censet  versus  habere  nihil  Horatiani  et 
ante  quadringentos  fere  annos  esse  compositos,  vereor  ne  nemo 
astipuletur,  quippe  cuius  sententia  vel  eo  reprobetur,  quod 
versus  in  codicibus  continentur,  qui  terminos  a  viro  docto  con- 
stitut(»s  magnopere  excedunt. 

§  10.  Sed  quamqam  concedo  versus  per  se  spectatos 
nihil  vitiosi  habere,  tamen  eis  assentiri  non  possum,  qui  cen- 
sent  et  sententiam  in  versibus  expressam  toti  carmini  egregie 
respondere  et  scribendi  genus  Horatianum  spirare.  Ratio  qua 
sententiae  inter  se  excipiunt  mihi  videtur  esse  haec :  Lucilium 
poetam  mend(»sum  esse  teste  Catone  ipso  eius  defensore  evin- 
cam,  qui  male  ab  eo  factos  versus  emendare  parat,  ut  prodeat 
aliquando,  qui  antiquos  poetas  a  recentiornm  reprehensionibus 
vindicet.    Qui  quidem  eo  lenius  de  malis  Lucilii  carminibus  iudi- 

cat,    quo  vir  est  melior  et  subtilior  quam  ille,    qui    discipulos 
loris  et  funibus  exhortatur.     Sed  ut  redeam  illuc: 

„Nempe  incomposito  dixi  pede  currere  versus 
Lucili.     Quis  tam  Lucili  fautor  inepte  est, 
Ut  non  hoc  fateatur?" 

Hoc  igitur  prooemium  et  sequentia  verba  ad  Lucilium 
spectare  ideoque  in  consimili  argumento  versari  apparet.  Atque 
Horatium  de  Lucilio  et  aliis  superioris  aetatis  poetis  acerbe 
iudicasse  et  hoc  iudicium  ab  eius  aequalibus  utpnte  veterum 
amore  captis  non  satis  probatum  et  male  acceptum  esse  notum 
est.  Sed  quamquam  permultis  locis  Horatius  de  Lucilio  iudi- 
cia  tulit,  tamen  inter  viros  doctos  non  convenit,  quid  ipse  de 
illo  senserit.  Tantum  contra  inter  se  pugnaverunt  viri  docti, 
ut  alii  Horatium  iuste  et  sine  odio  iudicasse,  alii  eum  Lucilii 
vitia  infenso  animo  persecutum  esse  censerent. 

Ac  quibus  causis  et  rationibus  Horatii,  severi  antiquorum 
poetarum  existimatoris ,  iudicium  nitatur,  facile  intellegitur. 
Metitur  enim  Horatius  veterum  poetarum  carmina  ea  arte, 
quae  tunc  teiuporis  vigebat.  Nani  studiis  Graecarum  litte- 
rarum  ingenium  suum  excoluerat  et  artificiosa  carminum  com- 
positione  numerisque  elaboratis  Graecorum  poetarum  perspectis 
ea  tantum  laudabat,  quae  cum  his  congruerent.  Ita  factum 
est,  ut  rudem  et  parum  politam  formam  veterum  poetarum 
improbaret.  Itaque  apud  Lucilium  quoque  multa  desideravit, 
quae  ad  perfectae  artis  laudem  necessario  requirerentur.  Num 
autem  Horatius  in  iudicio  suo  eo  progressus  sit,  ut  Lucilii 
virtutes  detrectaret  eique  nocendi  causa  iniuriam  inferret 
patebit,  si  quod  Horatius  cum  in  omnibus  satiris  tum  in  hac 
satira  iudicium  de  Lucilio  tulit,  accurate  exaiuinaverimus. 

Atque  ut  primum  ad  illam  quaestionem,  quid  Horatius  de 
Lucilio  in  universum  senserit,  accedamus,  tria  potissimum  sunt 
vitia,  quae  Horatius  in  eo  notanda  ducit,  primum  quod  versus 
illius  duri  sint  et  incomposito  pede  currant  (sat.  I  4,  8, 
I  10,  1),  deinde  quod  lutulentus  fluat  et  plura  ferat  tollenda 
relinquendis  (sat.  14,  11,  I  10,  50),  tum  quod  Latinis  verbis 
Graeca  miscuerit  (sat.  I  10,  20).  Et  haec  quidem  quin  suo 
iure  Lucilio  Horatius  exprobraverit,  non  est  dubium.  Sed  tan- 
tum  abest,    ut  Horatius    Lucilio  obtrectet,    ut  ipse    ei   laudem 

debitam  tribnat  eiusque  virtutes  sine  ulla  invidia  agnoscat. 
Sic  manifestis  verbis  significat  (sat.  I  10,  48),  se  non  audere 
illi  detrahere  haerentem  capiti  cum  multa  laude  coronam, 
ibidem  se  minorem  inventore  esse  dicit  et  se  (sat.  II  1,  75) 
infra  Lucilii  censum  ingeniumque  esse  aperte  profitetur. 
Eademque  modestia  usus  Horatius  non  uno  loco  ingenue  laudat 
non  minus  iustum  et  liberum  eius  animum,  quo  (sat.  II 
.1,  69) 

„Primores  populi  arripuit  populumque  tributim 
Scilicet  uni  aequus  virtuti  atque  eius  amicis", 
quam  sagacitatem,  qua  hominum  mores  et  perversitates  obser- 
vaverit  et  castigaverit  (sat.  I  4,  8),  et  tribuit  ei  laudem  faceti, 
comis,  urbani  poetae  (sat.  I  4,  7,  I  10,  3,  I  10,  65).  Quid? 
quod  Horatius  illa,  quae  in  Lucilio  reprehendit  vitia,  non  in- 
genio  poetae  ascribit,  sed  quodammodo  temporum  diversitate 
et  iniquitate  excusare  studet ,  cum  de  illo  haec  dicit  (sat.  I 
10,  67): 

„ille 
Si  foret  hoc  nostrum  fato  dilatus  in  aevum, 
Detereret  sibi  multa,  recideret  omne,  quod  ultra 
Perfectum  traheretur,  et  in  versu  faciendo 
Saepe  caput  scaberet,  viros  et  roderet  unguis." 
Quid  ?  quod  Horatius  Lucilii  imprimis  exemplum  sibi  imitandum 
proposuit  eumque  sibi  maxime  ducem  in  scribendis  satiris  ex- 
stitisse  (sat.  II   1,  28  sqq.)  libere  profitetur? 

Atque  eundem  Lucilium  plane  mendosum  esse,  eundem 
Horatium,  qui  multum  illius  salem  et  ingenium  agnosceret, 
pervincere  voluisse  haud  facile  crediderim.  Hanc  virulentam 
calumniam ,  qua  auctor  huius  exordii  in  Lucilium  invehitur, 
frustra  quaesiveris  in  satiris  Horatii. 

Atque  etiam ,  si  quis  Horatii  sententiam ,  quam  decima 
libri  primi  satira  exponit,  accuratius  consideraverit,  ei  minime 
illud  „quam  sis  mendosus,  pervincam"  apte  dictum  esse  vide- 
bitur.  Cum  Horatius  satira  qnarta  in  Lucilii  vitia  severe 
invectus  esset,  factum  est,  ut  in  eorum  odium  veniret,  qui 
Lucilio  favebant.  Itaciue  satira  decima,  ut  ab  invidia  ad- 
versariorum  se  vindicet ,  non  modo  ea ,  quae  de  Lucilio  pro- 
tulerat,    defendit    atque    coniprobat,    verum    etiam    diligentius 

quam  antea  explicare  conatur,  quidnani  sit,  quod  ad  canniniun 
venustateni  et  elegantiam  valeat.  Hac  de  re  agens  cum  non 
tam  ipsuni  Lucilium  quam  potius  eos,  qui  nimiis  laudibus  eum 
efferebant,  reprehendit,  urbane  et  prope  niodeste  quod  satira 
quarta  de  poeta  illo  eiusque  carminibus  ediderat  iudicium  ita 
confirmat,  ut  non  modo  opinioneni  suani  magna  cum  lenitate 
exponat,  sed  etiam  illius  virtutibus  laudem  summam  tribuat 
atque  ea,  quae  ipse  ei  vitio  vertit,  Luciliiim,  si  vivat,  ipsum 
emendaturum  et  temporis  rationibus  aptaturum  esse  dicat. 

A  qua  ratione  amarirudo  ista,  qua  auctor  prooeniii  Luci- 
liuni  insectatur,  adeo  discrepat,  ut  neque  cum  Horatiana 
venustate  neque  cum  torius  sarirae  arguniento  conveniat. 
Magnopere  vero  illud  miror,  tam  multos  viros,  qui  hanc 
discrepanriam  coloris  agnoscunt,  tamen  hos  versiis  Horatio 
tribuere.  Mea  quidem  opinione  hoc  exordium  non  potesr  scri- 
ptum  esse  ab  Horatio,  quod  si  scripsisser,  sibimet  ipse  in  sen- 
tenria  persequenda  aperte  adversari  videretur. 

§  n.  Ac  ne  cerera  quidem  quae  sequunrur  locuni  habere 
intellegemus ,  si  cognoverimus  poetam  tam  obnoxium  aliorum 
iudicio  non  fuisse,  ut  ad  comprobandam  suam  ipsius  de  Lucilio 
sentenriam  ad  litteratorum  auctoritatem  confugeret.  An 
Horatio,  ceteroquin  suae  sibi  artis  er  facultaris  conscio ,  ut 
sese  ab  inimicorum  vituperationibus  defenderet,  mentio  Catonis 
illius  opus  fuit,  qui  Lucilii  versibus  emendandis  operam  im- 
pendir?  Quid  ?  quod  Horarius  eosdem  grammaticos,  qui  veteri- 
bus  poetis  favebant,  illudit  et  odium  in  eos  effundens  dicit 
ad  horum  iudicia  respicere  esse  infra  poetae  diguitatem  posi- 
tum,  ut  ep.  I   19,  40: 

„Non  ego  nobilium  scriptorum  auditor  et  ultor 
Grammaricas  ambire  tribus  et  pulpita  dignor.'' 

Quid?    quod    Horatius     ipse     in     ipsa    sarira     decima     v.    74 

dicit: 

„An  tua  demens 
Vilibus  in  ludis  dictari  carmina  malis?'' 
Quomodo  cum  his  eiusdem  satirae  verbis  laus  illa  in  prooemio 
Catoni    grammatico    tributa    consociari    possit,    equidem     non 
perspicio. 

Quod    vero    Lucianus    Muellerus    contra    hoc    argumentum 

adnorat  Catonem  magnopere  idoneum  fuisse  qui  in  hac  re 
iudicaret,  postea  autem  Horatium  niaiore  sui  confidentia  elatum 
hanc  mentionem  Catonis  supervacuam  putasse,  fateor  mihi  hanc 
explicationem  improbabilem  esse  videri.  Equidem  non  capio, 
quomodo  idem  Horatius,  (pii  in  hac  satira  tam  severus  Lucilii 
ludex  est  obtrectatoresque  suos  acuto  ungue  secat  quique  in 
aiiis  ante  hanc  satiram  scriptis  pravos  hominum  mores  tam 
libere  notat,  in  iudicando  sui  iuris  arbitriique  adeo  non  fuerit, 
ut  Catonem  suae  sententiae  confirmandae  adhiberet. 

§   12.     Accedit  alia  quaestio,  quae  ad  propositum  nostrum 
aliquanti  momenti  est.    Agitur  enim,  quisnam  ille  Cato  inrelle- 
gendus    sir,    de    quo    exordii    auctor    loquitur.     Non    Catonem 
Uticensem,  ad  quem  nos  recurrere  iussit  P.  Du  v  iquetius  ^), 
sed    P.    Valerium    Catonem,    cuius    vitam    enarrat    Suetonius, 
intellegendum  esse,  poetam  simul  et  grammaticum,   nunc  inter 
omnes  constat.    Sed  permulti  fuere,  qui  se  intellegere  negarent, 
quomodo    Horatius    Catonem    paratum    ad  Lucilii  male    factos 
versus    emendandos    indicare    posset,    cum    Cato    illo   tempore, 
quo    Horatius    hanc    satiram  scripsisset,    vix    in    vivis    fuisset. 
Ex    his    viris  doctis  princeps   est  nominandus    Kirchnerus. 
Qui    in    adnotationibus    ad    satiram    decimam  p.  326  contendit 
versus  illos  antiquiores  non  modo  hac  satira,  sed  etiam  Horatii 
aetate  esse  eo  apparere,  quod  ille  Valerius  Cato,    qui  parabat 
Lucilii  versus  male  factos  emendare,  eo  tempore,  quo  Horarius 
hanc  sariram  pepigerir,  aut  non  iam  in  vivis  fuerit  aut  septua- 
genarius    non    potuerir    Lucilii    opera    retractare.     Ut  probet 
Catonem  illo  tempore  annis  iam  gravem  vel  adeo  vita  defunc- 
tum  fuisse,    affert  locum  Catonis  ipsius,    qui   apud  Suetoninm 
capite    11    exstat,    ubi    „ingenuum    se    natum    ait  et  pupillum 
relictum     eoque     facilius     licentia     Sullani     temporis    exutum 
patrimonio". 

Equidem  Kirchnero  non  modo  non  astipulor,  sed  contra 
contendo  Catonem  ea  aetate  vixisse ,  ut  tum,  cum  Horatius 
hanc  satiram  componeret,  novam  carminum  Lucilianorum  recen- 
sionem  posset  parare.  Idque  ex  eodem  illo  loco  colligo,  ubi 
Cato    dicit    se  pupillum    relictum    ac    licentia  Sullani  temporis 

1)  Hor.  ed.  P.  Duviquetius,  Parisiis  1828. 

exutiim  esse  patrimonio.  Cum  enim  a  temporibus  Sullanis  ad 
hanc  aetatem,  qua  priorem  satirarum  librum  edidit  Horatius, 
haud  multo  plures  quam  quadraginta  anni  elapsi  sint,  non 
multum  a  vero  aberrabimus,  si  illum,  qui  Sullanis  temporibus 
pupillus  fuit,  natuui  inter  annos  90  et  85  illo  tempore,  quo 
Horatius  hanc  satiram  scripsit,  quinquagesimum  annum  egisse 
aut  non  multo  maioreui  fuisse  statuauius.  His  si  adiunxeris, 
quod  Suetonius  tradit  vixisse  Catonem  ad  extremam  senectutem, 
sine  negotio  efficies,  hunc  grammaticuiu  Horatii  temporibus 
et  in  vivis  fuisse  et  aetate  non  adiuodum  provectum  Lucilii 
opera  defendere  atque  emendare  potuisse. 

§  13.  lam  in  eo  est,  ut  ad  siugula,  quae  de  Catonis 
studiis  tradita  sunt,  exponenda  accingamur.  Antiquissimum 
de  Lucilii  satiris  testimonium  exstat  apud  Suetonium  de 
gramm.  2:  „priuuis  igitur,  quantum  opinauuir,  studium  graui- 
maticae  in  urbem  intulit  Crates  Mallotes,  Aristarchi  aequalis, 
qui    missus    ad    senatum    ab    Attalo    rege    inter   secunduui    ac 

tertium  Punicum    beUum  sub    ipsam  Ennii   mortem 

assidue  disseruit  ac  nostris  exemplo  fuit  ad  imitandum  ;  hactenus 
tamen  imitati,  ut  carmina  parum  adhur  divulgata  vel  defunc- 
torum  amicorum  vel  si  quorum  aliorum  probassent,  diligentius 
retractarent  ac  legendo  commentandoque  etiam  ceteris  nota 
facerent;  ut  C.  Octavius  Lampadio  Xaevii  Punicum  belhim, 
quod  uno  vohnuine  et  eontinenti  scriptura  exp^jsitum  divisit 
in  septem  libros;  ut  postea  Vargunteius  annales  Ennii,  quos 
certis  diebus  in  magna  frequentia  pronuntiabat;  ut  Laelius 
Archelaus  Vettiusque  Philocomus  Lucilii  saturas  familiaris  sui, 
quas  legisse  se  apud  Archelaum  Pom])eius  Lenaeus,  apud 
Philocomum  Valerius  Cato   praedicaut." 

Ex  hoc  testimonio  certe  conicere  licet  Catonem  non  modo 
Lucilio  legendo,  sed  etiam  postero  tempore  huic  poetae  dili- 
gentius  retractando  operam  dedisse,  ut  fortasse  non  multum 
a  vero  aberrenuis,  si  eum  quando  Lucilii  poemata  sordibus 
abstersis  emendatiora  et  elegantiora  aequalibus  suis  exhibuisse 
statuauius.  Quod  quomodo  fecerit,  nescimus,  quandoquidem 
de  hac  re  neque  apud  Suetonium  neque  usquam  alibi  quid- 
quam  memoriae  proditum  invenimus.  Quin  autem  re  vera 
Lucilii  opera    correxerit,    nihil  est    cur    dubitemus.     Quendam 

enim  interpolatorem  Horatio  tales  versus  subdere  voluisse, 
quorum  ipsum  argumentum  fraudis  esse  indicium  posset,  neuti- 
quam  est  credibile. 

Catonem  vero  dignum  fuisse,  quem  auctor  horum  versuum 
neglegentiae  Lucilii  testem  excitaret  hiculentissime  apparet  ex 
Suetonii  ^)  loco,  ubi  Bibacuhis  enm  ..summum  grammaticum, 
optimum  poetam"  et  „cor  Zenodoti,  iecur  Cratetis"  vocat. 
Quanta  auctoritate  in  docenda  poetica  apud  aequales  fuerit, 
ostendunt  haec  verba  Suetoniii):  „docuit  multos  et  nobiles, 
visusqiie  est  peridoneus  praeceptor,  maxime  ad  poeticam  ten- 
dentibus,  ut  quidem  apparere  vel  his  versiculis  potest: 

Cato  grammaticus,  Latina  Siren, 
Qui  sohis  legit  ac  facit  poetas." 
Valde    mihi    probabile    esse    videtur   hunc    Catonem,    qui 
praelegens    poetas    ei     rei     operam    dabat,  ut,    qui  lectionibus 
ipsius  fruerentur,  simul  poesi  instituerentur,    non  modo  adule- 
scentes    ad  imitandos  eos ,    (^ui  legebantur,    poetas  excitavisse, 
sed  etiam  ipsum   discipulis  ,    ut  Lucilii    recte  imitandi  modum 
ostenderet,  exemplo  praeivisse  ideoque  eius  opera  emendavisse. 
§   14.     Sed  (]uam(iuam  versus  isti  Horatii  aetati   non  ad- 
versantur,    ut  eos,    etsi  non  ab  ipso  Horatio,  certe  eo  saeculo, 
quo  Horatius  vixit,  scriptos  esse  credibile  nobis  videatur,  quid 
est,    quod    poeta  alios  oblique  tangat,    ubi   causam  ipse  suam 
agere  vult?     Nam  non  modo  cum  Catone,  erudito  grammatico, 
qui  novam  Lucilii   recensionem  parat,    poeta    in  hoc  prooemio 
disputat,  sed  etiam  aiterum  hebetioris  ingenii  hominem,  qui  disci- 
l)ulos  suos  verberibus  ad  litterarum  studium  compellit,  vellicat 
eumque  harum  rerum  iudicandarum  parum  idoneum  esse  dicit. 
Haec  (]uomodo   ab  indole  huius  satirae  non  aliena  putari 
possint,  fateor  me  non  intellegere.    An  Horatio  hac  circuitione 
opus  fuit,  ut  Lucilii  laudatores  et  suos  obtrectatores  redargueret, 
non    ut  alios    vehiti    in    transitu    carperet?     Tota    enim  satira 
resecto  hoc  capite  in  se  tam  plane  absoluta  est,  ut  non  modo 
nihil  desideretur,  sed  etiam  omnia  ])raeclare  inter  se  cohaereant. 
Tali  vero  modo  Horatium  nullo   habito  renun  et  sententiarum 
delectu,    quidquid    ij^si  in  mentem  venisset,  continuo  etiam  in 

1)  de  illustr.  gramra.  11. 

chartas  coniecisse  et  ea,  (luae  in  hac  satira  scribenda  ipsi  pro- 
posita  essent,  (luodammodo  neglexisse  non  probabile  est.  Sedulo 
contra  Horatius  semper  illud  curavit ,  ut  unicuique  sermoni 
principalis  sententia  subiecta  esset,  ad  (piam  omnia  at.,ue  singula 
tam(iuam  solis  radii  ad  centrum  suuiu  referrentur. 

§  15.  Sed  non  modo  exordium  per  se  spectatum  tale  est, 
ut  cum  Horatii  consilie  nullo  vinculo  cohaereat,  verum  etiam 
in  singulis  sententiis  tanta  obscuritas  reperitur,  ut  hac  una  de 
causa  certum  sit  non  coniungendos  esse  hos  versus  cum  decima 
satira.  Horatium  (luidem,  optimum  Romanorum  poetam,  hoc 
vitio  laborasse  et  tam  obscure  scripsisse,  ut  multi  homines 
eruditi  sententiam  huius  exordii  et  singulorum  versuum  explicare 
non  potuerint,  non  est   probabile. 

Ac  ,u-imum,  (luouiodo  (,uis  Catonis  auxilio  usus,  (,ui, 
quamvis  vitia  Lucilii  agnoscat  vitiosorum^iue  versuum  emen- 
dationem  i,aret,  tamen  Lucilium  defendit  et  indulgentius  de  eo 
iudicat,  i^ervincere  ,,os3it ,  (,uam  mendosus  ille  sit,  mm  satis 
intellego.  Si  enim  auctor  huius  exordii  id  agit,  ut  Lucilium 
mendosum  esse  doceat,  ex  comuiuni  (,uadam  o,,inione  hominum 
exsi,ectandum  est,  ut  poeta  non  tam  Catone,  (p.i  lenius  Lucilii 
versus  emendabat,  quam  eo ,  (,ui  acriter  in  Lucilium  invehe- 
batur,  vitiosae  Lucilii  consuetudinis  teste  uteretur.  Eo  magis 
miramur,  (,uod  et  Cato  uiagnam  lau.lem  conse^iuitur  et  ille  in 
vituperationem  incidit. 

§  16.  Accedimus  ad  aliam  quaestionem.  Agitur,  (,uisnam 
verbis  „qui  multum  puerum  est  loris  et  funibus  udis  exhortatus^' 
intellegendus  sit.  Equidem  non  haesito  eis  assentiri,  qui  haec 
de  Orbilio,  praeceptore  Horatii,  dicta  esse  censent.  Quem 
vehementis  ingenii  fuisse  haec  Suetonii »)  verba  ostendunt: 
„fuit  autem  naturae  acerbae  non  modo  in  antisophistas,  (pios 
omni  in  occasione  laceravit,  sed  etiam  iu  discipulos,  ut  et 
Horatius  significat  plagosum  eum  appellans  et  Domitius  Marsus 
scribens : 

Si  quos  Orbilius  ferula  scutica^pie  cecidit.** 
Orbilium    ver(,    Livii    Andronici    carmina    discipulis    dictasse 
Horatius  ipse  testis  est  in  epist.  II  1    69: 

1)  de  illustr.  gramm.  9. 

„Non  equidem    inscctor  delendave  carmiua  Livi 
Esse  reor,  memini  (piae  plagosum  mihi  parvo 
Orbilium  dictare." 

Unde  colligi  potest  Orbilium  antiquorum  poetarum  lec- 
tionem  praetulisse  studio  poetarum  aequalium  eumque  anti- 
(luitatis  amantissimum  grammaticum  fuisse.  Quae  cum  ita 
sint,  nihil  opinor  est,  quod  impediat,  quominus  eum  Lucilii 
quo(iue  studiosum  et  in  eius  carminibus  tractandis  operam 
posuisse  statuamus.  Qua  in  re  vero  Orbilium,  acerbum  et 
morosum  magistrum ,  intemperantius  versatum  esse  a  veri- 
similitudine  non  alienum  esse  apparet. 

i?   17.     Quid  vero  est,  (luod  Orbilius  loris  et  funibus  udis 
utitur,    ut    discij,ulos    ad    studia    litterarum   capessenda  cogat? 
Optimo   iure    multi    interpretes    negaverunt    ludorum  magistros 
segnitiam  Romanorum  puerorum,  qui   eorum  discipliuae  traditi 
sunt,  talibus  admouitionibus  discussisse.     Sortem  contra  disci- 
pulorum    aliquanto    meliorem    fuisse    docet    ille  Domitii    Marsi 
versus,  quem  Suetonius  servavit  de  illustr.  gramm.  9: 
„Si    quos  Orbilius  ferula   scuticaque  cecidit." 
Atque  Orbilium,    (luam^iuam  acerbae  naturae  erat,    illa    iustru- 
menta,  (luibus  servi  castigari  solebant,  adhibuisse,  ut  studia  ex- 
citaret,  hoc  mihi  non  constat.    Mihi  quidem  videtur  auctor  huius 
exordii    his    verbis    usus  esse,    ut  leporem  quendam  affectaret. 
Eum    consulto   hanc    rem    verbis    exasperasse,    ut    disciplinam 
saevi   magistri   detralieret,  uemo   est  quin   iutellegat. 

Quod  vero  nonnulli ,  qui  haec  verba  Horatio  tribuunt, 
dicunt  poetam  hoc  loco  iocose  dixisse  et  per  oxymoron  lepi- 
dissimum  magistri  acerbitatem  describere  voluisse,  probare  non 
possum,  et  (luod  hoc  loco  iocus  non  exspectatur,  et  quod 
Horatium,  (pi  ipse  Orbilii  discipulus  fuit,  fateri  se  loris  et 
funibus  udis  exagitatum  ideoque  servorum  modo  castigatum 
esse  non  probabile  est. 

§  18.  Accedit  alia  difficultas  eaque  nescio  an  maior. 
Quaeritur  enim,  quisnam  ille  puer  intellegendus  sit,  quem 
Orbilius  hac  severa  disciplina  educaverit.  De  hac  re  inter 
viros  doctos  nondum  convenit. 

Quod  nonnullis  in  mentem  venit  ipsum  Horatium  intellegi 

poetamque  hic  similiter  de  se    ipso  praedicare    voluisse  atque 
epist.  II,   1,  70  illis  verbis: 

..memiiii  (^uae  plai^usum  mihi  parvo 
Orbilium  dictare'', 
eorum  sententiam  plane  a  veritate  abhorrere  non  multis  opus 
est  demonstrare. 

Eodem  modo  Doederlinii  sententiam  reiciendam  esse 
censemus,  qui  verbis  quae  sunt  „illo,  (jui  multum  puer  est 
loris  et  funibus  udis  exoratus"  Horatium  ipsum  signiticari  et 
sequentes  versus  „ut  esset  oj^em  qui  ferre  poetis  anti^iuis  posset 
contra  fastidia  nostra"  ad  ipsum  Horatium  referri  vult.  An 
Horatius  iam  puer  a  magistro  verberibus  (^uasi  ad  doctrinae 
studium  compulsus  est,  ut  antiquis  poetis  contra  carmina  ab 
ipso  futuro  tempore  componenda  suppetias  ferret,  praesertim 
cum  illa  aetate  Lucilii  carmina  ab  cmnibus  vehementer 
laudarenturV  Hoc  vero,  si  quid  video,  ab  omni  probabilitate 
abhorret. 

Alii  deinde  adhibito  Suetonii  ^)  loco :  „lScribonius,  Aphro- 
disius,  Orbilii  servus  atqiie  discijjulus,  mox  a  Scribonia  Libonia 
filia,  ((uae  prior  Augusti  uxor  fuerat,  redemptus  et  maiiumissus, 
docuit  (^uo  Verrius  tempore,  cuius  etiam  libris  de  orthographia 
rescripsit,  non  sine  insectatione  studiorum  mornm([ue  eius'' 
concludunt  hic  Scribonium  Aphrodisium  esse  intellegendum. 
Hanc  coniecturam  nullo  alio  alius  scriptoris  loco  stabilitam 
nimis  audacem  esse  et  ego  j^uto  neminem  non  concedere  et 
Teuffelius  ipse,  ([ui  hanc  sententiam  prae  aliis  defendit, 
intellexit,  cum  postea  ab  errore  recederet^). 

Novo,  sed  infelici  acumine  Nipperdeius  loci  difficultatem 
superare  studuit.  Is  enim  ratus  horum  versuum  auctorem,  si 
ille  esset.  quem  Orbiliiis  auti^uis  poetis  opem  ferre  voluisset, 
verba  ,,contra  fastidia  nostra'',  ut  se  ipsum  includeret,  non 
scripturum  fuisse  censnit  singularem  numerum,  qui  certam 
quandam  personam  exprimit,  ferri  ne^pire  et  pro  „puerum" 
esse  scribendum  „pueros",  ita  vero,  ut  proximum  verbum  „(iui" 
non  nominativum,  sed  adverbium  esse  diceret.  Contra  hanc 
sententiam  ingenue  me  fateor  nihil  proferre  po.sse  nisi  ab  omni 

1)  de  illustr.  gramm.  20. 

2)  Mus.  Rhf^n.  XXX  1«75. 

probabilitate  eam  longissime  abesse  mihi  quidem  videri.  Neque 
enim  capio,  qua  de  causa  „puerunr'  mutandum  sit  idque  in 
re  prorsus  incerta. 

§  19.  Maximas  autem  difficultates  praebent  verba 
„grammaticorum  equitum  doctissimus'',  quippe  quorura  inter- 
pretatio  tantis  implicata  sit  difficultatibus,  quantis  vix  alius 
ullus  Horatii  satirarum  locus.  Quinam  dicti  sint  equites  gram- 
matici  et  quis  ille  „grammaticorum  equitum  doctissimus'' 
putandus  sit,  dici  non  potest  quam  magna  sit  inter  viros 
doctos  dubitatio. 

Ac  quod  ad  priorem  illam  qnaestionem  attinet,  haec  mihi 
simplicissima  esse  videtur,  (luamciuam  viri  docti  valde  discrepant. 
E(iuidem  censeo  verbis  „grammaticorum  equitum"  intellegendos 
esse  grammaticos  equestris  ordinis.  Atque  inter  equites  Ro- 
manos  non  pauci  tum  in  bonarum  litterarum  studiis  operam 
posuisse  videntur,  ut  L.  Aelius  Stilo  et  Servius  Clodius. 
Neuti(iuam  vero  probanda  est  sententia  eorum,  (^ui  grammaticos 
ut  nimium  amatores  ingenii  sui  et  recondita  doctrina  confisos 
nomine  equitum  se  dignos  putavisse  ideoque  poetam  Jepida 
irrisione  usum  esse  existimant.  V  a  n  H  e  u  s  d  i  u  s  grammaticos 
equites  eos  esse  interpretatus  est,  qui  causam  antiquorum 
vatum  pugnaciter  tutati  et  in  secus  sentientes  invecti  sunt. 
Quam  sententiam  a  verisimilitudine  maxime  abhorrere  nemo 
non  videt. 

Beckerus  vero  censuit  intellegendos  esse  doctos  Tiberii 
Neronis  amicos,  qui  eum  in  expeditione  a.  u.  c.  734  in  orientem 
suscepta  comitati  sunt,  et  illum  ,,grammaticorum  equitum  doc- 
tissimum"  esse  lulium  Elorum,  qui  summa  inter  illos  comites 
auctoritate  erat.  Equidem  vereor,  ne  is,  qui  hanc  rationem 
sequitur,  nus^iuam  habeat,  ubi  pedem  certo  figat.  Quo  enim 
iure  Tiberii  Neronis  comites  prae  aliis  „equites  grammatici" 
appellari  j^otuerint,  equidem  non  intellego  et  vix  quisquam 
sano  iudicio  praeditus  intelleget,  ut  de  hac  re  nihil  amplius 
dicendum  esse  putem.  Quod  deinde  Beckerus  conicit  lulium 
Elorum  hic  ab  Horatio  ..grammaticorum  equitum  doctissimus" 
esse  appellatum  et  vellicatum,  quod  antiquitatis  tenacissimus 
poeta  fuisset  et  ab  Horatii  amicitia  disiunctus,  ne  hanc  (iuidem 
sententiam    (luem^iuam    secuturum    esse    puto.     Nihil    enim    de. 

lulio    Floro    eiiisqiie    doctrina    scimus,     quo    haec    sententia 
fulciatur.     Scholiasta    ad  Horat.    epist.  I  3,    20  sqq.  ait:    „hic 
riorus    fuit   satirarum    scriptor,    cuius    sunt    electae  ex  Ennio, 
Lucilio,  Varrone    saturae.-     Quomodo    vero    quisquam    ex    hoc 
loco  concludere    })ossit  lulium  Florum  veteribus    poetis  contra 
recentiores    opem    tulisse    et  Lucilii    satiras  sermoni  captuique 
aequalium  suorum  magis  adaptasse  equidem  non  video.     Quod 
vero  Beckerus  fidem  huius  opinionis,  quae  per  se  nullam  veri- 
tatis  speciem  habet,    ea  ratione  augeri  putat,    quod  amicitiam, 
qua  Horatius  cum  Fioro  coniunctus  erat,   sensim  dilutam  esse 
ex  epistula  secundi    libri    secunda  colligendum  esse  arbitratur 
et  Florum  pariter  atque  Horatium  in  severi    alicuius   magistri 
disciplinam  se  tradidisse  suspicatur,   leviora  argumenta  quibus 
opinationem    suam    commendet  nescio  an    nemo    afferre   possit. 
Tantum    vero  abest,    ut  Horatio    simultas  quaedam  cum  Floro 
intercesserit,  ut  de  eo  nihil  omnino  aliud  cognitum  habeamus, 
nisi  quod  eum    inter  Horatii    familiares    fuisse    scimus.     Quod 
Horatius   ad    eum    duas    epistulas,    tertiam  primi  et  secundam 
secundi    libri,    scripsit,    in    quibus    de    poeticis    illius   temporis 
studiis  loquitur,    facile    colligemus  Florum  fuisse  inter  Horatii 
familiares,     quos    ob    ingenii    doctrinaeque    elegantiam    magni 
aestimabat.    Equidem  vero  admodum  dubito,  num  Horatius  tam 
ingenue  quae  de    suae  aetatis  scriproribus  et    j^oetis  sentiebat 
cum    eodem    Floro    communicaverit,    qui    ex  Beckeri  sententia 
Lucilium  emendavit    et    tani  infeliciter  anriqu.»s    poetas  contra 
recentiores  defendit,  ut  Horatius  ipse  eum  acerbissime  corriperet. 
Duentzerus  censet  verba  „grammaticorum  e^iuitum  doc- 
tissimus"  esse  cum  irrisione  (juadam  dicta  de  puero,   ut  sint  „der 
Herr  Ritrer  und  Kritiker".    Quamquam  haec  explicatio  primo 
aspectu  habere  videtur,  quo  se  commendet,    tamen  non  diu  in 
ea  manebimus.      Nam    praeterquam    quod    nos    „puerum",    non 
„puer",    legendum    esse    persuasum    habemus,    doctus    ille    vir 
praetermisit,  quod  non  „doctissimo",  sed  „doctissimus"  scriptum 
est.     Si  quis    autem    superlativum    cum    pronomine    „(iui"  con- 
iungendum  esse  dixerit,    hac    in    re  neminem    non    offensurum 
esse  iudico. 

Alii    „grammaticorum    equitum   doctissimus"    ad    L.   Orbi- 
lium,  quem  paulo  ante  minime  lenem  et  subtilem  auctor  horum 

versuum  dixit,  reterenda  esse  censent.  Quod  suam  sententiam 
ita  confirmare  conantur,  ut  Suetonii  locum  qui  exstat  in  libello 
de  illustr.  gramm.  c.  9:  „Orbilius  Pupillus  Beneventanus,  morte 
parentum  una  atque  eadem  die  inimicorum  dolo  interemptorum 
destitutus,  primo  apparituram  magistratibus  fecit;  deinde  in 
Macedonia  corniculo,  mox  equo  meruit,  functusque  militia  studia 
repetit,  quae  iam  inde  a  puero  non  leviter  attigerat"  afferant 
et  Orbilium  hic  a  poeta  lepide  et  iocose  „grammaticorum 
equitum  doctissimum"  appellatum  esse  contendant,  iis  assentiri 
non   possum    ea    de    causa,    quod   verba    quae  praecedunt  „ut 

esset fastidia  nostra"  ad  puerum  nuUo  modo  referri 

possunt.  Quae  cum  ita  sint,  nemo  non  videt  verba  „gram- 
maticorum  equitum  doctissimus"  nimis  remota  esse,  quam  ut 
ad  Orbilium  spectare  possint. 

Sunt  etiam  qui  Maecenatem  hic  taxari  ideoque  propter  ipsum 
hoc  caput  postea  resectum  esse  autument.  Plane  vero  absurdum 
esse  putare  quicquam  in  his  versibus  dici,  quod  magisin  Maecena- 
tem  quam  in  quemvis  alium  equitem  conveniat,  quis  negabit? 

Nec  magis  assentimur  sententiae  eorum,  qui  Decimum 
Laberium,  mimographum  illustrem,  hic  significatum  esse  censent. 
Qua  de  causa  hoc  statuant,  non  perspicio.  Nihil  plane  est, 
cur  colligamus  hunc  grammaticorum  equitum  doctissimum  esse 
Laberium.  An  quis  putabit  Decimum  Laberium,  quem  equitem 
Romanum  fuisse  constat,  hic  a  poeta  iocose  equitum  grammati- 
corum  doctissimum  esse  appellatum,  quod  ille  in  scenam 
prodiit^),  quamquam  mos  erat,  ut,  quicumque  publice  mimi 
personam  gessisset,  ordi^ie  equestri  moveretur?  Suspicor  hunc 
temere  arreptum  esse  ex  ipsius  satirae  versu  sexto,  ubi  poeta 
negat  sibi  Laberii  mimos  placere  eisdem  vitiis  laborantes, 
propter  quae  Lucilii  versibus  venustatem  adimi  putat,  et  Luci- 
lium  cum  illo  his  versibus  in  comparationem  vocat: 

„At  idem  quod  sale  multo 
Urbem  defricuit,  charta  laudatur  eadem. 
Nec  tamen  hoc  tribuens  dederim  quoque  cetera :  nam  sic 
Et  Laberi  mimos  ut  pulchra  poemata  mirer." 


1)  Macrob.  Satum.  II  7 :   D.  Laberium,  asperae  iibertatis  equitem 

Romanum,  Caesar  quingentis  miiibus  invitavit,  ut   prodiret  in  scaenam 

et  ipse  ageret  mimos  quos  scriptitabat. 

Kirchnerus  autem  haec  verba  „grammaticorum  equi- 
tum  doctissimus",  cum  ad  illura  grammaticum,  qui  servorum 
modo  castigatus  est,  ut  discipulis  scientiam  litterarum  in- 
culcaret,  nullo  modo  referri  posse  censeat,  ad  neminem  nisi 
Catonem  apte  revocari  posse  ratus  est,  quamvis  in  verborum 
compositione  aliquid  offensionis  et  asperitatem  quandam  esse 
concederet.  Idem  tamen,  cum  diceret  incertum  esse,  an  Cato 
propter  paupertatem  equestri  ordini  non  adscriptus  fuerit, 
locum  nulla  re  nisi  coniectura  proposita  sanari  posse  ratus 
pro  „equitum"  scribendum  esse  „equidem"  statuit.  Tam  libi- 
dinose  suo  arbitrio  agere  cum  tradita  lectione  mihi  nihil  aliud 
esse  videtur  nisi  doctrinam  in  re  absurda  perdere.  Quae  con. 
iectura  quam  infirmis  nitatur  fundamentis,  nemo  negabit,  nisi 
forte  aut  praeiudicata  opinione  ductus  aut  nimio  ardore  novas 
res  in  medium  proferendi  abreptus  futilibus  inventis  delectatur. 

Alii,  ut  H  i  t  z  i  g  i  u  s  et  A  p  i  t  z  i  u  s ,  eam  viam  ingressi  sunt, 
ut  versum  illum  octavum  spurium  et  delendum  esse  iudicarent. 
Atque  Apitzius  hanc  sententiam  ita  commendare  studuit,  ut 
censeret  haec  verba  „grammaticorum  equitum  doctissimus''  ad 
Catonem  accuratius  describendum  ab  homine  quodam  nasuto 
primitus  in  margine  annotata  et  postea  copula  „ut  redeam 
illuc"  adsuta  in  ipsam  satiram  praepostere  inculcata  esse. 
Hlum  autem  hominem  suam  doctrinam  ex  Suetonio  petiisse, 
ubi  Valerius  Cato  Bibaculo  auctore  „summus  grammaticus 
optimusque  poeta"  vocatus  est. 

Equidem  illum  litteratorem,  qui  hic  „grammaticorum  equi- 
tum  doctissimus"  appellatur,  exilio  afficere  nolim,  sed  puto  haec 
verba  ad  Catonem,  Lucilii  defensorem,  referenda  esse.  Et  si  quis 
accuratius  inspexerit,  verba  ad  Catonem  relata,  quamquam  ad- 
modum  remota  esse  et  nimis  claudicare  videntur,  optimum 
sensum  exhibere  concedet. 

Catonem  grammaticum  magna  scientia  et  auctoritate 
praeter  ceteros  floruisse  supra  satis  exposui.  Quod  autem 
nonnulli  opponunt  Catonem  iam  iuvenem  tam  pauperem  fuisse, 
ut  equitum  ordini  adscribi  non  posset,  LucianusMuellerus 
contra  haec  argumenta  adnotat  aut  Catonis  patrem  equitem 
fuisse  aut  ipsum,  qui  multos  nobiles  discipulos  docebat  et, 
priusquam  in  pauperiem  venit,  Tusculi  villam  habebat.    Quam- 

quam    nobis    nihil    traditum    est,     quod   hoc    ipsum    testetur 
Catonem  equitem    fuisse,    nihil   est    quod  impediat,    quominus 
statuamus    Catonem    equestri   loco    natum    esse.     Inter    gram- 
maticos    tum    non    pauci    equites     erant    iique    Catonis    fere 
aequales,  ut  Suetonius  in  libello  de  illustr.  gramm.  c.  2.  testa- 
tur:    „instruxerunt    auxeruntque    ab  omni   parte   grammaticam 
L.  Aelius  Lanuvinus    generque  Aelii  Servius  Clodius,    uterque 
eques  Romanus  multique  ac  varii  et  in  doctrina  et  \n  republica 
usus"    et   deinde    „posthac    magis  ac  magis    et  gratia  et  cura 
artis  increvit,    ut  ne  clarissimi  quidem  viri  abstinuerint,  quo- 
minus    et    ipsi    aliquid    de  ea  scriberent".     Atque  illa  Catonis 
aetate,  qua  Graecorum  artes  ac  litterae  a  principibus  omnibus 
civitatis  Romanae  viris  cupide  amari  et  studiose  tractari  coeptae 
sunt,  equites  imprimis  has  avidissime  arripuisse  et  putatos  esse 
homines   litteris   instructos    et   artis  peritos    ex  multis  Horatii 
locisi)    satis    perspicue    intellegitur ;    non    uno   loco    Horatius 
equites  indoctae  plebeculae  opponit  atque  iterum  et  iterum  dicit 
se  rrae  horum  prudentium  virorum  laude  imperitae  multitudinis 
vituperationem  spernere. 

§  20.    Supersunt  autem  verba  exordii  postrema  „ut  redeam 
illuc".     Fere  omnes,  qui  de    hoc    prooemio    disputaverunt,  re- 
secuerunt  haec    „ut   redeam    illuc"    rati   non    ab   ipso   exordii 
auctore    scripta,    sed    a  quodam  homine,    ut  efficeretur  nexus, 
adsuta  esse.   Equidem  his  viris  astipulor,  quamquam  non  ignoro 
Horatium    saepe    tam    abruptas    transgressiones    fecisse.     Nam 
quoquo  te  verteris,  ut  sanam  sententiam  ex  his  verbis  elicias, 
non  tamen  alium  sensum  inde  extorquebis  nisi  eum,  qui  Horatii 
esse  non  possit.     Quo    enim  referenda  est  haec  relativa  enun- 
tiatio?    Multi  respondent  referri  ad  locum  de  Lucilio  mendoso. 
Sed    hac    ratione    vereor    ne     dubitationes    non   remotae    sint. 
Horatium  enim  nullo  modo  ad  id,  quod  in  exordio  proposuerat, 
redire    et    interpositis    verbis    „ut  redeam  illuc"  sermonem  ad 
aliud    transferri    atque    in    exordio    expositum  est  dilucide  ex- 
pedivisse    mihi  videor.     Poetam    vero    ineptissima  illa  formula 
usum  esse,  ut  diversas  sententias  conglutinaret,  mihi  persuaderi 
non   potest.     Quae  cum   ita  sint,    clausulae  verba  „ut  redeam 


1)  cf.  sat.  I  10,  76,  epist.  II  1,  185   A.  P.  113  et  248  sqq. 

illuc"  ab  Horatio  non  profecta  esse  incurrit  tamquam  in  oculos. 
Sed  fortasse  quispiam  dixerit  verba  ad  Horatii  in  quarta 
satira  de  Lucilio  factum  iudicium,  non  ad  antecedentes  versus 
spectare.  Ille  sciat  se  ipsum  maximum  argumentum  attulisse 
unde  appareat  haec  ipsa  verba  una  cum  toto  initio  ab  Horatio 
non  confecta  esse.  Quem  octo  versibus  praemissis  hac  copula 
adhibita  lectorem  ad  ea,  quae  in  quarta  satira  dixerat,  reducere 
voluisse  nemini  puto  non  improbabile  erit,  qui  aliquem  harum 
rerum  gustum  habet. 

Quod  vero  nonnulli  haec  „ut  redeam  illuc"  ea  ratione 
tueri  conantur,  ut  alios  locos  afferant,  (juibus  Horatius  simili- 
bus  formulis  optime  digressionem  finire  videatur,  ut  in  libri  I 
sat.  I  V.  108  „illuc  unde  abii  redeo"  et  in  eiusdem  libri  sat.  VII 
V.  9  „ad  Regem  redeo"  aut  sat.  VI  45  .,ad  me  redeo"  aut 
sat.  m  38  „illuc  praevertamur",  hoc  nihil  ad  nostram  rem  refert, 
quod  verba  non  per  se  spectata  reprehendenda  sunt,  sed  hoc 
loco  posita  non  habent  quorsum  commode  referantur. 

§  21.  Nec  particula  „uempe"  congruit  cum  hoc  prooemio. 
Refertur  „nempe"  ubique  ad  antecedens  quid  sive  expressum 
sive  cogitatione  supplendum  et  est  fere  confirmantis  aut  ex- 
plicantis.  Ac  si  quis  hunc  locum  accuratius  inspexerit ,  in- 
telleget  poetam  verbis  „nempe  incomposito  dixi  pede  currere 
versus  Lucili"  profiteri  sese  nuper  dixisse  Lucilii  versus  esse 
incompositos  et  perstare  in  hac  sententia.  Ista  verba  ad 
satiram  quartam  respicere  viderunt  iam  scholiastae.  Pseudacro 
enim :  „Nempe,  inquit,  aut  confirmantis  aut  interrogantis  i.  e. 
certe  confiteor  me  dixisse,  quod  asperos  et  incompositos  versus 
fecisset  Lucilius;  respondet  enim  his,  a  quibus  culpatus  erat, 
qnod  Lucilii  versus  damnasset  in  satira:  „Eupolis  atque 
Cratinus",  et  dicit  se  non  poetam  increpasse,  sed  versus".  Ac 
Porphyrio  verba  sic  explicat:  „Ilespondet  iis,  a  quibus  incul- 
patus  erat,  quod  Lucilii  versus  damnasset  in  ea  satira,  quam 
supra  habuit,  quae  sic  incipit:  Eupolis  atque  Cratinus 
Aristophanesque  poetae."  Tertius  accedit  commentator  Cru- 
quianus,  apud  quem  haec  sunt :  „nempe  concedentis  est,  quasi 
diceret:  fateor  me  dixisse,  quod  asperos  Lucilius  et  incom- 
positos  versus  scripserit:"  Omnia  igitur,  quae  illis  verbis  „ut 
redeam    illuc"    exprimuntur,    in    hoc    „nempe"     inesse    neque 

quicquam  aptius  et  melius  ab  Horatio  dici  potuisse  apparet. 
Quomodo  vero  hoc,  quod  ad  „nempe"  supplendum  est,  cum 
sententia,  quae  in  exordio  exposita,  est  ita  coniungi  possit,  ut 
continuatio  quaedam  efficiatur,  equidem  non  intellego. 

Neque  in  eo  offendendum  est,  quod  poeta  legentes  voca- 
bulo  „nempe''  in  vestibulo  huius  satirae  posito  statim  in  medias 
res  rapit.  „Nempe"  contra  solere  collocari  ab  initio  orationis 
atque  multum  venustatis  in  hoc  praefracto  exordio  inesse  vidit 
iam  Lambinus ,  qui  non  modo  in  hac  abrupta  breviloquentia 
non  haesitabat,  sed  etiam  talia  principia  planis  adeo  integris- 
que  anteferebat,  „quod  quaedam  relinquantur  auditori  seu  lectori 
potius  subintellegenda,  quae  subintellegantur  concinnius  quam 
a  poeta  exprimerentur'^  Atque  Persii  temporibus  in  satirae 
principio  illud  „nempe"  fuisse  docet  tertia  eius  satira,  ubi  ab 
eodem  audaci  illo  et  miro  „nempe"  initium  fit.  Persium  enim, 
cuius  carmina  studia  redolere  Horatiana  inter  omnes  constat, 
ita  satiram  non  incohaturum  fuisse,  nisi  Horatium  imitatus 
esset,  exploratum  habemus. 

§  22.  Quibus  omnibus  expositis  postremo  sponte  appari- 
turum  esse  speramus,  quid  de  fide  et  auctoritate  huius  exordii 
existimandum  sit.  Quos  octo  versus  neque  partem  decimae 
satirae  fuisse  neque  omnino  ab  Horatio  profectos  esse  argu- 
mentis  satis  firmis  comprobasse  nobis  videmur. 

Restat,  ut  indagemus,  quis  et  cuius  aetatis  horum  versuum 
auctor  fuerit.  Quamquam  enim  hanc  quaestionem  ab  instituto 
nostro  alienam  esse  haud  ignoro,  tamen  prorsus  eam  neg- 
legere  sine  argumentationis  detrimento  non  possum. 

Atque  Orellio  videbantur  versus  ^Frontonis  circiter 
tempore,  quo  controversia,  utrum  praeferendi  essent  scriptores 
Augusti  aetatem  praegressi ,  an  qui  sub  Augusto  scripserunt, 
inter  antiquarios  et  recentiorum  scriptorum  admiratores  quam 
maxime  agitabatur,  compositi  ab  homine  otioso,  qui  animi 
causa  tentaturus  erat,  quo  modo  exordium  qualecumque  aptari 
posset  sermoni  utique  abruptiori  .  .  .  ."  Nescio  an  Orellius 
hanc  sententiam  proposuerit,  cum  offenderet  in  „exhortatus" 
quod  passivo  sensu  adhibitum  non  ignorabat  ab  Horatii  ingenio 
et  aetate  plane  abhorrere,  sed  cum  usu  secundi  p.  Chr.  n. 
saeculi    bene    convenire.     Quod   vero   verbum    „hortatus"    non 

passive  accipiendum  esse  satis  supra  exposui.  Quo  argumento 
adempto  Orellii  sententia  nihil  habet  quo  fulciatur.  Concerta- 
tionem  enim  illam  iam  Sullae  temporibus  exarsisse  eamque 
paulatim  Augusti  aetate  tam  vehementem  factam  esse,  ut 
duae  quasi  scholae  exsisterent,  quarum  altera  nihil  nisi  veteres 
Latii  poetas  praedicabat,  altera  Graecis  litteris  unice  favens 
recentis  poesis  elegantiam  cupide  sectabatur,  nemini  opinor,  qui 
litterarum  illius  temporis  peritus  est,  ignotum  erit. 

Nec  magis  probo  sententiam  0.  Kelleri^),  qui  versus 
ad  scriptorem  quendam  refert,  qui  multis  annis  post  Horatium 
Ausonii  fere  temporibus  floruerit.  Mihi  quidem  videntur  illi 
versus  aetate  Catonis  aut  non  multo  post  eius  obitum  con- 
scripti  esse,  quo  tempore  Catonem  castigandis  Lucilii  versibus 
minus  elegantibus  operam  impendere  aut  impendisse,  qui  in 
liberalium  artium  studiis  versabantur,  satis  sciebant. 

Quod  deinde  ad  illam  quaestionem  attinet,  quis  ille  versi- 
ficator  fuerit,  plerique  viri  docti,  qui  de  hoc  exordio  disputa- 
verunt,  censuerunt  versus  a  poeta  aliquo  ad  fraudem  facien- 
dam  esse  compositos.  Equidem  his  non  assentior.  Sed  quam- 
quam  concedo  causas  et  opportunitates  Horatii,  principis  fidi- 
cenis  lyrae  Romanae,  per  adulterinos  versus  corrumpendi  fuisse 
plures  quam  cuiusdam  alterius  poetae,  tamen  pernego  hos 
versus  in  fraudatoris  cuiusdam  quasi  officina  fictos  esse.  Inter- 
polatorem  enim  quendam  hoc  prooemium  cum  satira  tam  male 
copulavisse  non  est  probabile.  Quod  autem  multi  illum  satis 
stolidum,  qui  in  particula  „nempe"  ab  initio  coUocata  oiFendebat, 
hos  versus  composuisse  contendunt,  non  intelligi  potest,  quo- 
modo  ille  ineptus  vir  hos  neutiquam  malos  versus  facere 
potuerit.  Qua  in  re  non  assentior  Lambino,  qui  hos  versus 
ab  aliquo  semidocto  nebulone  adiectos  esse  censet.  Quasi 
vero  hic  doctrinam  suam  congestis  his  verbis  prae  se  ferre 
voluerit!  Equidem  contra  agnosco  ex  hoc  exordio  scriptoris 
aliqua  humanitate  imbuti  venam,  qui  ad  versus  faciendos  satis 
praeditus  erat  ^). 


1)  Epilegomena  zu  Horaz,  p.  504  sq. 

2)  Idem   fere   sensit    Nipperdeius ,    qui    dixit    hos    versus    certe 
hominem  ostendere  in  litteris  non  vulgaribus  versatum. 

lisdem  fortasse  aut  similibus  argumentis  usi  nonnulli  viri 
docti  scriptoribus  satis  notis  hos  versus  attribuerunt.  Quattuor 
sententiae,  quantum  scio ,  de  auctore  huius  exordii  sunt  pro- 
latae:  Kirchnerus  Furio  Bibaculo ,  Ritterus  Orbilio  Pupillo, 
Fr.  C.  Hermannus  Fannio,  Sengerus  Remmio  Palaemoni  versus 
vindicant. 

Ac  R  i  1 1  e  r  u  m  opinione  labi  ultro  appariturum  esse 
spero.  Postquam  illum  asperum  et  ineptum  hominem,  „qui 
multum  puerumst  loris  et  funibus  udis  exhortatus",  Orbilium 
esse  intellegendum  exponere  conati  sumus,  fieri  non  potest,  ut 
idem  auctor  horum  versuum  fuerit. 

Hermannus^)  Fannio  hos  versus  tribuit.  Illud  enim 
tenens  hos  octo  versus  esse  exordium  satirae  adversus 
Horatium  scriptae  concludit  auctorem  esse  Fannium,  arrogan- 
tem  iUum  malignumque  Horatii  censorem ,  quem  satiras  scri- 
psisse  Horatiani  scholiastae  tradiderunt.  Eiusmodi  rationibus 
merito  obstupescimus.  Nam  praeterquam,  quod  hoc  exordium 
in  Horatium  missum  esse  non  potest,  omnia  argumenta,  quae 
Hermannus  affert,  ut  illum  certe  mediocris  ingenii  poetam 
hos  versus  composuisse  probet,  mihi  tantopere  quaesita  esse 
videntur,  ut  de  eis  plura  dicere  nihil  attineat. 

Sequitur,  ut  quam  opinionem  magna  cum  fiducia  Kirch- 
nerus  protulerit  contemplemur.  Qui  confisus  hoc  exordium 
esse  profectum  ab  aequali  quodam  et  amico  Catonis  assignat 
versus  Furio  Bibaculo,  qui  consuetudine  Valerii  Catonis  usus 
et  ipse  in  Orbilium  invectus  sit.  Et  revera  videtur  aliquam 
veritatis  speciem  habere  argumentatio  Kirchneri,  nou  inepta 
quidem  illa  per  se  et  duobus  locis  accommodata,  sed  qua  ipse 
supra  modum  abutitur.  Quod  Bibaculus  Catonem  ,,unicum 
magistrum'',  „summum  grammaticum",  „optimum  poetam" 
appellat,  his  verbis  haud  dubie  tanta  pietas  et  veneratio  signi- 
ficatur,  ut  eum  Catonis  amicum  et  discipulum  fuisse  iure 
conicias.  Atque  cum  hac  ratione  egregie  concordare  videtur, 
quod  apud  Suetonium  hic  Bibaculi  versus  exstat  „Orbilius 
ubinam  est,  litterarum  oblivio?",  unde  Kirchnerus  concludit 
hunc  Bibaculum  omnino  sua  in  Orbilium  acerbitate  excellentem 


1)  Zeitschrift  fiir  das  Gymnasialwesen  1868,  p.  1—8. 

fuisse.  Num  autem  haec  argumenta  tantam  vim  habeant,  ut 
inde  colligere  possimus  Bibaculum  esse  auctorem  horum  ad 
Lucilium  spectantium  versuum,  equidem  valde  dubito :  ca- 
vendum  est,  ne  plus  colligas  quam  colligere  licet.  Omnem 
Kirchneri  argumentationem  ex  uno  Catonis  nomine  pendere 
accuratius  inspicientem  fugere  non  poterit. 

Restat,  ut  examinemus  sententiam,  quam  nuper  Gre- 
gorius  Sengerus^)  exposuit.  Qui  censuit  hos  versus  esse 
conscriptos  a  Eemmio  Palaemone,  illo  Quintiliani  et  Persii 
magistro,  eumque  hos  versus  fraudis  causa  scripsisse.  Quam 
sententiam  argumentis  ita  probare  conatus  est,  ut  hunc  Palae- 
monem  et  idoneum  qui  hanc  interpolationem  faceret  fuisse 
doceret  et  recentiori  disciplinae  pariter  atque  Valerium  Cato- 
nem  addictum  esse  et  in  equites  grammaticos  vehementer 
invectum.  Quod  autem  Remmius  Palaemon  Orbilium  ludibrio 
haberet,  hac  re  commodissime  invidiosum  aequalem  Probum 
tangere  et  increpare  voluisse.  Sed  num  haec  omnia  recte 
disputata  sint,  dubium  mihi  esse  videtur.  Quamquam 
Q.  Remmium  Palaemonem  principem  primi  p.  Chr.  n.  saeculi 
grammaticum  in  schola  carmina  Horatii  praelegisse  inde 
conicio,  quod,  qui  apud  ipsum  grammaticae  studuerat,  Persius 
poeta  Horatium  maxime  imitatus  est ,  et  ipsum  Remmium 
etiam  aemulatum  esse  in  re  metrica  Horatium  fortasse  colligere 
licebit  e  Suetonii  verbis:  „scripsit  vero  variis  nec  vulgaribus 
metris'',  tamen  hanc  Sengeri  suspicionem  nimis  audacem 
esse  opinor,  quod  neque  probabile  est  Palaemonem  versus 
fraudis  causa  composuisse  neque  apparet  hic  tecte  Probum 
carptum  esse. 

Diversis  igitur  criticorum  de  auctore  horum  versuum 
iudiciis  examinatis  apparet  nulli  adhuc  contigisse,  ut  demon- 
straret,  quisnam  hoc  exordium  confecerit.  Et  equidem  fateor 
me  frustra  conatum  esse  nodum  solvere.  Obscurum  adhuc 
est  semperque  opinor  obscurum  manebit,  quisnam  scriptor 
horum  versuum  fuerit. 

§  23.  Sed  tamen  non  nihil  scimus.  Hos  versus  ab  aliquo 
Catonis  aequali,  qui    pariter  atque  Horatius  durae   illi  et  rudi 

1)  Kommentar  zu  einigeu  streitigen  Horazstellen,  Warschau  1895. 


veterum  poetarum  imprimisque  Lucilii  scribendi  rationi  in- 
festus  erat,  conscriptos,  sed  non  ad  hanc  ipsam  Horatii  satiram 
amplificandam  et  adulterandam  hic  positos  esse  ex  eis,  quae 
supra  exposui,  elucet.  Quibus  constitutis  sequitur,  ut  versus  ab 
alio  homine  aliunde  huc  translati  sint.  Suspicor  hanc  interpola- 
tionem  esse  ortam  in  scholis  grammaticorum  veterum  ex  eis, 
quae  Horatio  legendo  applicatae  fuerunt,  artis  poeticae  exer- 
citationibus.  His  in  scholis  hi  versus  non  mala  fraude  incul- 
cati,  sed  a  magistro  ex  longiore  carmine  a  poeta  Horatii  fere 
aequali  composito  desumpti  et  illustrandi  vel  comparandi  causa 
discipulis  propositi,  primo  in  margine  adscripti  sunt,  deinde 
sensim,  ut  fit,  in  ipsam  satiram  per  imprudentiam  librariorum 
irrepserunt  et  Horatianis  interspersi  tandem  pro  Horatianis 
venditi  et  aestimati  sunt.  Multa  huius  generis  exempla  exstant, 
quibus  librarios  de  proprio  poetae  consilio  aut  universa  carminis 
cuiusdam  indole  parum  sollicitos  versus,  qui  eis  artiorem 
quandam  cognationem  cum  argumento  carminis  habere  vide- 
bantur,  sine  ulla  ratione  in  carmen  recepisse  et  in  exemplaria 
transscripsisse  apparet.  Itaque  etiam  factum  est,  ut  hoc  pro- 
oemium  non  in  omnes  Horatii  codices  transierit,  sed  in  aliis 
exstet,  in  aliis  omissum  sit.  Verba  autem  „ut  redeam  illuc" 
censeo  esse  interposita  a  quodam  homine,  ut  prooemium  cum 
satira  consarcinaretur ;  neque  tamen  magnopere  refragabor,  si 
quis  Nipperdeium  secutus  haec  quoque  verba  auctori  octo 
versuum  attribuet  illumque  hac  formula  usum  post  digressionem 
ad  rem  propositam  rediisse  opinabitur. 

Quibus  omnibus  expositis  apparet  sententiam  L.  Muelleri, 
qui  totum  locum  ab  Horatio  scriptum,  sed  in  altera  editione 
reiectum  arbitratur,  reprobandam  esse. 


III. 

§  24.  Quo  firmissimo  everso  secundarum  curarum  fun- 
damento  tertium  L.  Muelleri  argumentum,  quale  sit,  exami- 
nemus.  Ac  doctus  ille  vir  censet  versus  81 — 90  eiusdem 
satirae,  quibus  Horatius  splendidam  fautorum  coronam  enumerat, 
in  secunda  demum  recensione  esse  insertos.  Quam  sententiam 
ita    confirmare    studet,    ut    dicat    eodem    modo,    quo    Horatius 

versiis  illos,  quibus  Catonis  mentionem  fecerat,  postea  reciderit, 
poetam  secunda  facta  recensione  versus  81—90  adiecisse,  ut 
ostenderet  poemata  sua  a  viris  et  animi  candore  conspicuis  et 
artium  litterarumque  scientia  praestantissimis  probari.  Hora- 
tium  enim  annis  38  usque  ad  36,  quibus  rerum  civilium  facies 
erat  tristissima,  alios  amicos  atque  eos,  qui  necessitudine  cum 
Maecenate  coniuncti  erant,  sibi  asciscere  non  potuisse  et  annis 
demum  35—32,   quibus    arma  togae  cesserunt,    novis  amicitiis 

indulsisse. 

Fateor  mihi  hanc  argumentationem  nimis  incertam  esse 
videri.  Nihil  est,  quod  nos  putare  vetet  Horatium  eodem 
tempore,  quo  ceteras  satirae  partes  scripsit,  in  horum  fautorum 
et  amicorum  existimationem  et  familiaritatem  venisse.  Equidem 
omnino  non  intellego,  quare  illi  versus  non  eodem  iure  quo 
ceteri  huius  satirae  versus  in  primae  recensionis  contextu 
locum  habuerint.  An  non  perspicuum  est  Horatium,  ut  ab 
adversariorum  importunitate  se  defenderet,  auctoritatem  illorum 
nobilium  virorum  adhibuisse,  quorum  gratiam  sibi  conciliaverat  ? 
Nonne  licuit  ut  inimicos  et  obtrectatores ,  ita  amicos  et 
patronos  producere? 

Horatium  quidem  in  multorum  inimicitiam  et  malevolen- 
tiam  incurrisse  inter  omnes  constat.  Acerbitas  enim  carminum 
et  aucta  in  dies  Maecenatis  aliorumque  civitatis  principum 
virorum  gratia  non  poterant,  quin  multorum  ei  odium  afferrent 
et  invidiam  commoverent.  Alii  enim,  qui  ab  Horatio  se  notatos 
videbant,  eum  ut  morum  magistrum  oderant  et  contumeliosum 
poetam  iudicabant;  alii  ei  felicitatem  illam,  qua  in  magnorum 
viorum  favorem  se  insinuaverat,  praesertim  cum  ipsi  quoque 
operam  arti  poeticae  navarent  in  eaque  sibi  aliquid  valere 
viderentur,  invidebant  et  maiorum  ignobilitatem  et  ambitionem 
exprobrabant ;  alii,  qui  partes  antiquorum  poetarum  sequebantur, 
moleste  ferebant  severum  eius  de  poetis  vetustioribus  imprimis- 
que  de  Lucilio  iudicium  adversabanturque  recentioris  discipli- 
nae  studiis,  quibus  Horatius  una  cum  Vario,  Vergilio,  aliis 
deditus  erat. 

Omnium  horum  inimicorum  iudicii  iniquitatem  Horatium 
multa  cum  vehementia  reprobasse  notum  est.  Imprimis  vero 
eorum  adversariorum  obtrectatione,  qui  nihil  nisi  veteres  Latii 

poetas  praedicabant  recentiorumque  poetarum  opera  minoris 
ducebant,  Horatium,  qui  novae  scholae  clarissimus  erat  poeta, 
magnopere  exacerbatum  fuisse  ex  rei  ipsa  natura  elucet.  De 
his  inscitis  pariter  atque  iniustis  indignatus  iudiciis  scripsit 
Horatius  quartam  satiram,  in  qua  istis  calumniatoribiis,  quid- 
quid  in  Lucilio  vitiosum  et  reprehensioni  obnoxium  esse 
putabat,  ante  oculos  proponebat  suorumque  carminum  rationem 
et  consilium  expunebat. 

lam  cum  sive  suapte  ductus  vohmtate  sive  amicorum 
monitionibus  impulsus  constituisset  quas  adhuc  composuerat  et 
per  satis  longum  temporis  spatium  in  scriniis  presserat  satiras 
in  unum  volumen  collectas  publici  iuris  facere,  sui  defendendi 
causa  decimam  satiram  confecit.  Haec  satira  ut  est  ultima 
omnium  satirarum  priori  libro  quasi  epilogus  addita,  ita  dici 
haberique  potest  liberrima  apologia  studiorum  poeticorum,  in 
quae  adhuc  incubuerat.  Itaque  hac  in  satira,  non  quo  meritae 
veterum  poetarum  laudi  quidquam  detrahat,  sed  ut  cultius 
suum  iudicium  ab  obtrectatorum  reprehensionibus  defendat, 
Horatius  istis  iudicibus,  qui  Lucilii  virtutes  praeter  modum 
extoUebant,  summatim  respondet  eosque  ob  nimium  vetustatis 
studium  acerbe  exagitat.  Nihil  se  moveri  ait  istorum  hominum 
iudiciis  et  vellicationibus ;  vulgi  malignas  cavillationes  se  ne 
flocci  quidem  habere  neque  sua  magni  interesse  populi  laudes 
sibi  vindicare.  Ut  multorum  imperitorum  invidiam  et  odium, 
ita  se  optimi  cuiusque  existimationem  et  favorem  sibi  concilia- 
visse  et  horum  prudentium  laudem  ineptae  multitudinis  vitu- 
perationi  longe  praeferre.  Atque  ut  ostendat  magnos  et  in 
civitate  potentes  hoiuines  iisdem  atque  se  legibus  poemata 
iudicare  et  a  suis  partibus  stare  simulque  ut  aequalium  in 
aestimandis  poetis  stuporem  eorundemque  in  contemnendis 
ipsius  satiris  iniquitatem  et  stultitiam  tecte  perstringat,  Hora- 
tius  versu  81  ita  inflectit  sermonem,  ut  ad  viros  nobiles  et 
idoneos  carminum  iudices  transeat  doctosque  fautores  et  amicos 
producat.  Si  poemata  sua  a  viris  humanitate  politis,  ut 
Plotio,  Vario,  Maecenate,  Vergilio,  Valgio,  Octavio,  Fusco, 
Viscis  probentur,  impense  se  gavisurum  esse  proiitetur  et 
operam  tantum  daturum ,  ut  sua  carmina  amicis  Pollioni, 
Messalae,    Bibulo,   Servio,  Furno  arrideant.     Quorum  nobilium 


—    44    — 


et  studiorum  elegantium  laude  conspicuorum  virorum  applausum 
si  consecutus  fuerit,  satis  superque  sibi  satisfactum  esse. 

Quem  sententiarum  conexum  postquam  accuratius  con- 
sideravimus,  apparet  hos  versus  cum  ceteris  satis  arte  cohae- 
rere,  ut  uno  tenore  scripti  esse  possint.  Nihil  contra  aptius, 
ut  poesin  suam  tueretur,  mea  quidem  sententia  Horatius  facere 
potuit,  quam  ut  virorum  clarorum,  qui  ipsius  opera  probarent, 
nomina  produceret. 

Suspicor  L.  Muelleruni,  ut  suam  sententiam  proponeret, 
commotum  esse  ea  de  re,  quod  Horatius  in  extremo  iterum 
ad  malevolos  carminum  suorum  obtrectatores  redit.  Quamquam 
in  hac  re  minime  oifendendum  est.  Quis  est  quin  ignoret  Horatii 
egregiam  inveniendi  exitus  artem ,  qua  satiris  et  epistulis 
inexspectato  quodam  ioco  finem  saepe  imponit  legentiumque 
animos  grata  afficit  hilaritate !  Et  sane  quibus  votis  Horatius 
hic  omne  acerbitatis  virus  evomens  nobile  par  fratrum  Deme- 
trium  et  Tigellium  prosequitur,  cum  epilogi  natura  optime 
congruit.  Cum  igitur  poeta  praecendentibus  versibus  amicos 
enumeraverit  eorumque  in  gratia  sese  libenter  ac^iuiescere 
dixerit,  faceto  utique  et  lepido  more  orationem  praecidens 
obtrectatores  iubet  abire  in  malam  rem  et  hortatur  puerum, 
ut  „haec"  i.  e.  hanc  valedictionem,  ut  ita  dicam,  libello  cito 
subscribat,  ut  adversarii  cognoscant,  quam  non  moveatur 
eorum  clamore. 

Nihil  igitur  est,  cur  versus  81—90,  qui  neque  ipsi  diffi- 
cultatem  ullam  praebent  nec  male  turbare  conexum  sententi- 
arum  videntur,  in  editione  priore  omiss«^s  et  a  retractante 
poeta  additos  esse  suspicemur.  Immo,  cum  de  amicis  et 
fautoribus  Horatius  in  hac  satira  omnino  non  dixerit,  vel  eo 
non  nihil  effici  crediderim  contra  retractationis  suspicionem, 
quod  versibus  illis  omissis  miraremur  Horatium  amicorum 
mentionem  non  fecisse.  Neque  vero  quidquam  ad  secundarum 
curarum  opinionem  stabiliendam  eo  affertur,  quod  versus  81—80 
L.  Muellero  ad  sententiam  complendam  non  necessarii  esse 
videntur.  Quid?  si  omnes  digressiones ,  quas  Horatius  ut 
exornaret  carmina  consulto  ac  prudenter  inseruit,  propterea  quod 
facile  eas  omittere  poterat,  secundis  curis  additas  esse 
suspicemur!     Si   quae    ad    canninis    huius  vel  illius  consilium 

necessaria  non  sunt,  aut  recidere  aut  altera  recensione  illata 
esse  opinari  velis,  facile  digressiones  persaepe  potes  exstinguere 
sine  ullo  quidem  sententiarum  detrimento,  sed  non  sine  magno 
poematis  damno,  cuius  bona  pars  venustatis  in  episodiis  posita 
est.  Poetam  autem  post  hanc  interiectam  digressionem  neque 
inepte  neque  temere  additis  versibus  91  et  92  ad  inimicos 
recurrere  finem  simul  huic  satirae  impositurum,  ipsum 
Muellerum  quoque  concedere  arbitror. 

§  25.  Atque  haec  quidem  hactenus.  Reliquum  est,  ut 
summam  faciamus  eorum,  quae  uberius  exposuimus.  Videmur 
autem  nobis  argumentis  probabilibus  demonstrasse ,  neque 
tertiae  satirae  inesse  neque  decimae  primi  libri,  quae  a  primi- 
genia  forma  satirarum  abhorreant  et  retractationis  demum 
occasione  inserta  sint,  immo  illa,  quae  L.  Muellerus  tractat, 
aut  numquam  coniuncta  fuisse  cum  Horatianis  carminibus  aut 
statim  ab  initio  fuisse  coniuncta.  Quod  si  recte  ita  iudicamus, 
multum  lucramur:  nam  omnes  de  temporibus  inquisitiones 
vanae  essent,  si  illa  Luciani  Muelleri  sententia  staret.  Multis 
enim  locis  dubitaremus,  de  quo  tempore  cogitandum  esset. 
Has  dubitationes  remotas  esse  confido. 

Vita. 

Natus  sum  Fridericus  Henricus  Maximilianus  Mueller 
a.  d.  XI.  Kal.  August.  anni  MDCCCLXXV  Servestae,  in  urbe 
ducatus  Anhaltini,  patre  Friderico,  matre  Emilia  e  gente  Kula, 
quos  adhuc  superstites  pio  gratoque  animo  veneror.  Fidei 
addictus  sum  evangelicae. 

Primis  litterarum  elementis  imbutus  anno  1885  adire 
institui  gymnasium  urbis  nostrae,  quod  appellatur  Francisceum, 
cuius  cum  multi  et  boni  praeceptores  tum  illustrissimus 
rector  Theophilus  Stier  summum  mihi  amorem  excitaverunt 
discendi  atque  docendi  litteras  antiquas  et  historicas.  Ma- 
turitatis  testimonium  vere  anni  1894  adeptus,  ut  studiis 
maxime  philologicis  et  historicis  me  darem,  Heidelbergam  me 
contuli ,  ubi  civibus  universitatis  Ruperto  -  Carolae  rite  ad- 
scriptus  sum.  Hic  per  unum  semestre  docuerunt  me  viri 
doctissimi  Brandt,  ErdmannsdorfFer ,  Koch,  Rohde,  Thode, 
Uhlig,  Wunderlich.  Tum  in  litterarum  universitate  Halensi 
per  tria  semestria  commoratus  audivi  vv.  cll.  Brode,  Burdach, 
Diehl ,  Dittenberger ,  Droysen  ,  Haym ,  Ihm ,  Maurenbrecher, 
Meier.  Ed.  Meyer,  Schultze,  Stammler ,  Strauch,  Wissowa. 
Deinde  me  contuli  Gottingam,  ubi  per  bis  sex  menses  scholis  vv. 
cll.  Heyne,  Kehr,  Krauske,  Lehmann,  Leo,  Roethe,  Schulten, 
Schulze,  V.  Wilamowitz  interfui.  Denique  lenam  petivi 
maxime  his  viris  doctissimis  usus  magistris :  Dinger,  Ehr- 
hardt,    Eucken,    Gelzer,    Goetz,    Hilgenfeld ,    Hirzel,    Lorenz, 


« 


St.  Stoy.  Proseminarii  philologici  sodalis  per  tres,  semi- 
narii  per  quattuor  semestria  quod  fui,  eximiae  debeo  humani- 
tati  vv.  cll.  Brandt,  Gelzer,  Goetz,  Hirzel,  Leo,  v.  Wilamo- 
witz,  Wissowa.  Per  quinquies  sex  menses  seminarii  historici 
exercitationibus ,  quas  Krauske,  Lorenz,  Stoy  moderabantur, 
interfui. 

Quibus  omnibus  viris  nec  minus  illis,  qui  antea  in  gymnasio 
litteris  me  instituerunt,  gratias  ago  quam  maximas  semperque 
gratiam  habebo. 

